Biznis svet: 4 znaka da ste prepametni za posao kojim se bavite - WANNABE MAGAZINE\nBiznis svet: 4 znaka da ste prepametni za posao kojim se bavite\nAko vam je u kancelariji uvek dosadno, kolege vas ne inspirišu, ili vam posao nije dovoljno izazovan, možda ste prepametni za posao kojim se bavite. To možda i nije tako loše – ako je posao lak, ne morate se previše opterećivati – ali kada ste prekvalifikovani za posao kojim se bavite, vremenom možete osetiti bes i prezasićenje, naročito ako vaš menadžer ne prilagođava vaše veštine poslu ili vam ne zadaje dovoljno izazovne zadatke. Ukoliko ste se pronašli u nekoj od ovih situacija, možda je vreme da se preusmerite na nešto što vam može biti mnogo izazovnije.\nEvo nekoliko znakova koji ukazuju na to da ste prepametni za posao kojim se bavite.\nDosada na radnom mestu je jedan od glavnih znakova koji ukazuju na to da ste prepametni za posao kojim se bavite. Kada dođete u situaciju da vas dosada toliko sputava da vam je neophodan šećer ili kafa da biste ostali budni, onda je to siguran znak da ste na pogrešnom mestu.\nNe ističete svoje ideje\nVaš posao bi trebalo da predstavlja idealnu priliku da istaknete svoje ideje. Ali, do problema može doći kada vaše ideje nigde ne završe, ako padnu u vodu i niko ih ne čuje. Tada je najbolje da potražite neko novo radno mesto.\nVaše kolege vas ne razumeju\nUkoliko vaše kolege ne razumeju neku dobru i kompleksnu ideju, ili se često drže ustaljenog puta za rešavanje nekog problema, može se desiti da oni intelektualno nisu na vašem nivou. Čak i ako su vredni i prijateljski nastrojeni, bolje je da ne ostajete na poziciji na kojoj ne možete da napredujete, naročito ako radite sa ljudima koji su stepen, dva ispod vas.\nVaš šef nema viziju\nNe možete biti motivisani za rad kada neko za koga radite nema ideju ili viziju o tome šta želi. Vaš šef bi trebalo da bude neko od koga ćete učiti i dobijati ideje, ali kada on nema plan kako da unapredi sam posao ili, čak, sopstvenu karijeru, to znači da vam ne može ponuditi mnogo toga.\nKljučne reči biznisbiznis svetBiznis svet: 4 znaka da ste prepametni za posao kojim se baviteidejeJasna ĐorđevićkarijeraMotivacijaposaoradno mestovizija


MINISTAR ZAŠTITE ŽIVOTNE SREDINE: Prošlo vreme zagađivača, biće kažnjavanja | Pančevo - 013 info\nMINISTAR ZAŠTITE ŽIVOTNE SREDINE: Prošlo vreme zagađivača, biće kažnjavanja\nTanjug\tSub, 19/08/2017 - 10:29\nMinistar zaštite životne sredine Goran Trivan izjavio je da životna sredina nema cenu i da je prošlo vreme u kome su se zagadjivači tolerisali.\nPostoji poseban program kako će inspekcija nastupati u toj prilici, rekao je ministar za RTS i dodao da to neće biti samo prinuda i strogo primenjivanje svih sankcija mogućih po zakonima, već će se puno okrenuti i obrazovanju svih subjekata koji će biti kontrolisani.\nNajavio je i da će do kraja godine jedna delegacija iz SAD doći u Srbiju kada će se razgovarati o konkretnim projektima za ulaganje.\nTrivan je, za RTS rekao da su tokom njegove nedavne posete SAD već započeti razgovori sa zainteresovanim kompanijama na temu investiranja u zaštitu voda, prečišćavanja otpadnih voda, upravljanja otpadom, remedijacije zemljišta.\nNajpre će, kaže, zainteresovani investitori iz SAD do kraja godine doći u Beograd, odnosno Srbiju, biće gosti nekoliko dana i onda će biti prilike da se konkretno priča o tome.\n- Pokazaćemo im zakonski milje u kom mogu da deluju, upoznati sa firmama i lokalnim samoupravama. Formiranje ministarstva već počinje da daje rezultate, napominje Trivan.\nTrivan objašnjava da Srbija u narednih 10 godina mora da uloži oko 15 milijardi evra u zaštitu životne sredine kroz različite projekte, te da je naša zemlja u razvoju, a svakako je otvorena za investicije.\n- Pri svemu ovome kada su ove investicije u pitanju garant realizacije ovih poslova zapravo će biti država. Sigurnost ulaganja praktično je stoprocentna imajući u vidu da Srbija pruža na drugoj strani u trgovačkoj ekonomskom smislu gotovo najbolje uslove, ili najbolje u regionu, bez ikakve dileme, rekao je Trivan.\n- Investitorima ce se to isplatiti, a mi ćemo voditi računa o kvalitetu tehnologija. Najbolja svetska tehnologija će nam biti dostupna, istakao je ministar.\nMinistar napominje da novac nije presudan za zaštitu životne sredine.\n- Danas je mnogo lakše raditi oblasti zaštite životne sredine, ljudi to bolje razumeju. U svakom vrtiću se priča o životnoj sredini bez ikakvog nametanja, naveo je Trivan.\nPored obrazovanja i kažnjavanja, Trivan smatra da veliki uticaj na zaštitu životne sredine imaju i država, nevladin sektor, građani i mediji koji sve to snažno podržavaju.


SOinfo.org – Sombor 24/7 - Vest - Sombor: Put Baja - Sombor prioritet\nSombor: Put Baja - Sombor prioritet\nProjekat puta – ponos i dika\nZahvaljujući fondovima Evropske unije i saradnji sa Bajom u Mađarskoj, Sombor je izradio kompletnu projektno-tehničku dokumentaciju za rekonstrukciju puta od Sombora do graničnog prelaza Bački Breg, sa obilaznicama oko Koluta i Bezdana. Radi se o, može se reći, strateškom projektu, jer se od izgradnje te saobraćajnice Sombor očekuje povećanje protoka ljudi i robe kroz njegovu teritoriju. Nova putna infrastruktura bi sigurno doprinela lakšem ozdravljenju svih oblasti privrede. Da u tome i političari vide dobru šansu, pokazuje i držanje teme „živom” od 2009. godine, kada je i započet rad na predlogu projekta. Vodeći partner bio je iz Mađarske, pa je njima pripao i veći deo kolača od 1,7 miliona evra. Partnerima iz Sombora opredeljeno je 320 hiljada evra za izradu projektne dokumentacije. Somborska lokalna samouprava ponosno je i prikazala izrađeni projekat, odštampan na više stotina kilograma papira, dok su partneri iz Baje, sa već završenom planskom dokumentacijom, zahvaljujući ovoj prekograničnmoj saradnji, rekonstruisali i proširili puteve, gotovo na kompletnom potezu od graničnog prelaza do grada Baje. Projekat je završen krajem novembra 2011. godine, a tadašnji gradonačelnik Nemanja Delić je na zatvarajućoj konferenciji kazao da očekuje pomoć države u izgradnji puta, jer se radi o projektu od izuzetnog značaja. – Ulažemo nadu da će ovakva infrastruktura podstaći i privredni rast. Grad Sombor u izgradnji puta računa i na pretpristupne fondove Evropske Unije koji su otvoreni pred Srbijom – rekao je tadašnji gradonačelnik Nemanja Delić. Kancelarija za lokalni ekonomski razvoj Gradske uprave ocenila je ovaj projekat kao posebno uspešan, a činjenica je da je zahvaljujući tome Sombor dobio jednu od retkih kompletno urađenih projektnih dokumentacija. Nema sumnje da će dalja razrada ovog predloga biti prioritet. – Svaki projekat koji nam je odobren u prethodnom periodu može biti nastavljen. Mišljenja sam da je takva postavka same projektne prijave ubedila evaluatore da baš takve predloge odobre za finansiranje. U narednom ciklusu ćemo verujem konkurisati za dalju podršku projektima izgradnje druge faze puta Sombor-Baja, ali i nastavak organizovanog iskorenjivanja ambrozije – rekao je Mihael Plac, šef Kancelarija za LER grada Sombora. On je ponovio da će za taj poduhvat biti neophodno puno zalaganje svih nivoa lokalne samouprave.\nShvatili ozbiljnost situacije\nIako su sastanci predstavnika Baje i Sombora gotovo svakodnevni događaj, vredi istaći činjenicu da su u poslednjih nekoliko sedmica intezivirana radna okupljanja čelnika dva grada. Pre mesec dana u Baji je upriličen sastanak posvećen upravo budućim prekograničnim pozivima. Tokom sastanka bilo je reči o infrastrukturnim i projektima iz oblasti turizma, budući da su ove teme prepoznate kao prioriteti u ekonomskom razvoju i povezivanju dva grada. – Kao najznačajniji projekat izdvojeno je obezbeđivanje direktnog pristupa Sombora autoputu M6 u Mađarskoj, a samim tim i neophodnost završetka revitalizacije i izgradnje puta Sombor - Bački Breg - državna granica, kao i obnovu graničnog prelaza Bački Breg – saopšteno je na zvaničnom sajtu Grada Sombor. Tom prilikom utvrđeni su termini za sastanke predstavnika komunalnih preduzeća iz oblasti vodoprivrede, te sektora za vanredne situacije. Cilj je uspostavljanje saradnje i pružanje uzajamne pomoći u slučajevima elementarnih nepogoda – rekli su učesnici sastanka u Mađarskoj.\nPočetkom ove godine Sombor je bio domaćin trilateralnog sastanka kome su prisustvovali predstavnici lokalnih samouprava Osijek, Beli Manastir, Baja, Mohač i Apatin. Konferencija je bila posvećena osnivanju evropske „Dunavsko-panonske” mikro regije koja bi obuhvatala gotovo pola miliona ljudi na teritoriji tri države. Članice buduće mikroregije su tom prilikom predstavile svoje želje, a među pedesetak ideja dominirali su turizam i infrastruktura. Apatinci su predstavili projekte marine, pristaništa, luke, velnes-centra i buduće kajak-kanu staze. Predstavnici Mohača su ukazali na važnost 65 miliona evra vrednog mosta koji bi spojio ovaj region na najvažnije međunarodne drumske saobraćajnice. Osiječani su se fokusirali na kandidaturu za Evropsku prestonicu kulture 2020. godine, a Somborci na preko potrebnu revitalizaciju putne i vodne infrastrukture. Prezentacije Baje i Belog Manastira bile su vezane za eko, etno i gastro turizam. Zvanično osnivanje Dunavsko-panonske mikroregije najavljeno je za prvu polovinu leta, dok bi zajednički konkursni nastup bio moguć već u jesenjim pozivima za prekograničnu saradnju.\nAutori: Tivadar Farago i Sava Majstorov\n“Kao i kod mnogih drugih lokalnih samouprava, doduše u nešto manjoj meri, i u Somboru je detektovan problem sa engleskim jezikom”\npa valjda se na takvim poslovima, znanje jezika podrazumeva... ili da nateramo Evropljane da uče srpski...\nmalo je jadno pravdanje da ni kod drugih nije bolje stanje po tom pitanju...\n@ Ned, 14.06.2015. 21:00


Stabilizovano stanje u Prijepolju\nNaslovnica NAJNOVIJE Privreda Stabilizovano stanje u Prijepolju\nPrijepolje – „Snabdijevanje strujom u opštini Prijepolje normalizovano je, a posledice sniježnog nevremena su otklonjene“-kazao je predsjednik opštine Prijepolje Emir Hašimbegović. Na sendici Štaba za vanredne situacije donijeta je odluka da se u ovoj opštini ne proglašava vanredno stanje.\nTokom vikenda ekipe Elektrodistribucije su otklonile najveći broj kvarova tako da su pod naponom sve trafo-stanice i u seoskom području opštine Prijepolje. Problema ima kad su u pitanju putevi do udaljenih planinskih sela, ali se u koordinaciji sa Štabom za vanredne situacije rješavaju pojedinačni problemi transporta.\n„Očekujemo da se tokom dana do centara mesnih zajednica očisti najveći deo preostalih putnih pravaca“-kazao je predsjednik opštine Prijepolje Emir Hašimbegović.\nVodostaj Lima je u stagnaciji ali se u Štabu za vanredne situacije prati kretanje vodostaja pritoka ove rijeke jer se narednih dana očekuje topljenje snijega koga iznad 1.000 metara nadmorske visine ima izmedju 50 i 80 centimetara.


AFERA S PESTICIDIMA | ACCVIS CERTIFICATION\nPosted by ACCVIS on November 30, 2016 in GAP - globalgap, HACCP\nNedozvoljene količine pesticida nadjene su u proizvodima dečije hrane “Juvitana”\nStala proizvodnja 18 vrsta kašica juvitana\nKompanija zatražila i hitan povraćaj spornih kašica „juvitana“ iz svih veleprodaja i maloprodaja u Srbiji u centralni magacin proizvođača.\nKompanija „Svislajon Takovo“, u okviru koje posluje i fabrika „Juvitana“ iz Inđije, trajno će prekinuti proizvodnju 18 vrsta spornih dečjih kašica i sokova za koje je Ministarstvo zdravlja zatražilo povlačenje iz prodaje zbog nedozvoljene količine pesticida. To je navedeno u saopštenju, uz dodatak da je kompanija zatražila i hitan povraćaj spornih kašica „juvitana“ iz svih veleprodaja i maloprodaja u Srbiji u centralni magacin proizvođača. Kompaniji „Svislajon Takovo“ obustavila je proizvodnju u fabrici u Inđiji 12. novembra, ali još nije poznato šta će biti s fabrikom, pošto je najavljena mogućnost njenog izmeštanja.\nOTROVNA JOŠ TRI PROIZVODA JUVITANA\nInspekcija potvrdila nedozvoljen nivo pesticida u hrani za decu!Nedozvoljene količine pesticida nadjene su u još tri proizvoda dečije hrane “Juvitana”, prenela je večeras Radio-televizija Srbije.\nPo rečima doktora Srdje Jankovića iz Univerzitetske dečje klinike u Tiršovoj ulici u Beogradu, “prag stvarno toksične doze znatno je viši nego što je dozvoljeno”, te taj slučaj “treba shvatiti ozbiljno”.\nInspekcija Ministarstva zdravlja Srbije je počela kontrolu povlačenja iz prodaje spornih proizvoda Juvitane, izjavio je danas pomoćnik ministra zadužen za inspekcijske poslove Zoran Panajotović. Ministarstvo zdravlja juče je objavilo da je još osam proizvoda Juvitane, iz fabrike u Indjiji, zdravstveno neispravno, jer je u njima nadjen veći broj pesticida.\nPre toga, to ministarstvo je 8. novembra objavilo je da se sumnja u zdravstvenu ispravnost sedam vrsta Juvitana kašica za decu koje bi mogle biti rizične po zdravlje jer u njima ima presticida. Nakon toga, fabrika dečje hrane Juvitana u Indjiji obustavila je proizvodnju i saopštila da će zabrana proizvodnje trajati dok akreditovane laboratorije ne ispitaju zdravstvenu ispravnost sirovina i gotovih proizvoda na lageru u fabrici.\nU saopštenju kompanije Svislajon Takovo navodi se da, ukoliko nalaz Ministarstva zdravlja bude tačan, biće uništene zalihe spornih proizvoda, a fabrika u Indjiji biće trajno zatvorena. Ta kompanija je naglasila i da neće dozvoliti gašenje svog najjačeg brenda u proizvodnji dečije hrane i da će fabrika biti izmeštena tamo gde na tržištu budu obezbedjene zdravstveno ispravne sirovine.\nSvislajon traži analizu Juvitana kašica u međunarodnoj referentnoj laboratoriji\nBEOGRAD – Kompanija Svislajon Takovo (Swisslion) danas je saopštila da će zatražiti da se superanaliza njenih proizvoda “Juvitana” uradi u akreditovanoj medjunarodnoj laboratoriji jer sumnja u analize na koje se poziva Ministarstvo zdravlja Srbije.\n“Sumnjamo da su proizvodi Juvitana uzorkovani za analizu koju je radio Gradski zavod za javno zdravlje u Beogradu, jer su ti nalazi kotradiktorni nalazima akreditovanih laboratorija Instituta za javno zdravlje ‘Dr Milan Jovanović Batut” i SP Laboratirije iz Bečeja”, navodi se u saopštenju Svislajona.\nTa kompanija traži od Ministarstva zdravlja da uzorkuje i uradi komparativnu analizu svih proizvoda dečje hrane na tržištu Srbije i da objavi rezultate.\nU saopštenju Svislajona se ukazuje da nadležni državni organi treba da odgovore da li je zatrovano obradivo zemljište u Srbiji, ko je odgovoran što je Srbija najveći potrošač pesticida u Evropi, ko propisuje mere agrotehničke zaštite i ko kontroliše njiihovo spovodjenje.Rukovodstvo kompanije sumnja da postoji scenario uništavanja brenda “Juvitana” i zatvaranja jedine fabrike dečje hrane u Srbiji.\nInspekcija ministarstva je obavila monitoring 27 proizvoda “Juvitana” i na osnovu rezultata analiza laboratorije Gradskog zavoda za javno zdravlje Beograda obavestila javnost 8. novembra da postoji sumnja u bezbednost hrane, koja bi mogla da predstavlja rizik po zdravlje.Kompanija Svislajon je u fabrici dečje hrane u Indjiji posle obaveštenja da se sumnja u ispravnost njenih proizvoda, obustavila proizvodnju, i saopštila da će zabrana proizvodnje trajati dok akreditovane laboratorije ne ispitaju zdravstvenu ispravnost sirovina i gotovih proizvoda na lageru u fabrici.\nTa kompanija je juče saopštila da su svi proizvodi “Juvitana” zdravstveno ispravni i da je superanaliza proizvoda obavljena u akreditovanoj SP laboratoriji u Bečeju i laboratoriji JZS Institut za javno zdravlje u Skoplju.\nSP Laboratorija je negirala da je radila superanalizu proizvoda “Juvitana” već samo njihovo ispitivanje koje je u sklopu svoje interne kontrole poslao sam proizvodjač.\nSvislajon – Tražićemo super analize u međunarodnoj laboratoriji\nKompanija „Svislajon Takovo” saopštila je danas da sumnja da su proizvodi „Juvitana” uopšte uzorkovani za analizu, zbog čega će zvanično zatražiti da se „super analiza” uradi u akreditovanoj, nezavisnoj, međunarodnoj, referentnoj laboratoriji.\nOni zahtevaju od Ministarstva zdravlja da uzorkuju i izvrše komparativnu analizu proizvoda svih proizvođača dečje hrane, prisutnih na tržištu Srbije i rezultate javno prezentuje potrošačima.\nKako kažu ministarstvo zdravlja je osporilo kvalitet, odnosno zdravstvenu ispravnost dečje hrane „Juvitana” i pored činjenice da je ta hrana imala sve sertifikate o zdravstvenoj ispravnosti proizvoda od akreditovanih laboratorija.\nIz kompanije pitaju nadležne da li je kontaminirano obradivo zemljište na teritoriji Srbije i da li se na takvom zemljištu može obezbediti zdrava sirovina za zdrav finanlni proizvod, za ljudsku ishranu i ko je odgovoran što je Srbija najveći potrošač pesticida u Evropi.\nKako je pesticid za vaši stigao u kašice za bebe\nOtrovni insekticidi i fungicidi pronađeni u nedozvoljenim količinama u kašicama za bebe “juvitana”, proizvođača “Svislajon Takovo”, mogli bi ozbiljno da naruše zdravlje dece nakon duže konzumacije.\nPesticid koji se najčešće javljao u dečjoj hrani jeste acetamiprid, koji pripada grupi sistemičnih neonikotinoida – kaže za “Blic” dr Vesna Palibrk, specijalista higijene Gradskog zavoda za javno zdravlje u Beogradu.\nKako nezvanično saznajemo u Ministarstvu zdravlja, na osnovu dobijenih rezultata ispitivanja ostataka pesticida u dečjoj hrani od dve akreditovane i ovlašćene laboratorije, može se zaključiti da nije poštovana Dobra Poljoprivredna Praksa. – GMP\nProf. dr Milan Stević s Katedre za pesticide Poljoprivrednog fakulteta u Beogradu kaže da krivca za veliki propust treba tražiti i među proizvođačima samih sirovina, i tim tragom utvrditi kako su sporne supstance dospele u kašice i sokove za najmlađe. Acetamiprid se koristi u proleće, u prvom delu vegetacije biljaka, i ne bi smeo da se primenjuje bliže berbi. Za to jednostavno nema opravdanja. Dakle, ili je primenjen u većoj količini od dozvoljene ili je primenjen pred berbu, odnosno nije poštovana karenca ili vremenski period koji mora proći od tretiranja preparatom do samog ubiranja ploda – objašnjava dr Stević.\nKada se utvrdi iz kojeg zasada vode poreklo sirovine, kod tog proizvođača uvidom u knjigu tretmana može se tačno videti kada je i koliko sredstava primenjeno. Zatim treba pronaći kome je ta sirovina prodata i kako je obavljena dalja kontrola sve do finalnog proizvoda – kaže dr Stević. Ipak, ograđuje se naš sagovornik i dodaje da je neko svašta mogao da upiše u kontrolne knjige.\n” Nijedno od jedinjenja koja su pronađena u kašicama za bebe nije bezazleno po zdravlje najmlađih. Sporne supstance uglavnom imaju kumulativni efekat. Talože se u organizmu i, ukoliko se dugo koriste, može se desiti da se jednog dana i nakon prestanka konzumacije pojave neki zdravstveni problemi Dr Olivera Đuragić, direktorka Naučnog instituta za prehrambene tehnologije”\n– Sporne supstance uglavnom imaju kumulativni efekat. Talože se u organizmu i, ukoliko se dugo koriste, može se desiti da se jednog dana i nakon prestanka konzumacije pojave neki zdravstveni problemi, a da, što je još opasnije, i ne znamo njihov uzrok – opominje dr Đuragić.\nKako tvrde nutricionisti, nijedno od jedinjenja (ciprodinil, difenilamin, propargit, imidakloprid) koja su pronađena u kašicama nije bezazleno. Jovana Srejić Ferluga, specijalista strukovni nutricionista – dijetetičar, kaže da ciprodinil, uz kancerogenost, može i da ošteti reproduktivno zdravlje, uzrokuje neurotoksičnost i akutnu toksičnost. S druge strane, dodaje, difenilamin, koji sprečava truljenje voća i koji je zabranjen u Evropskoj uniji jer proizvođač nije uspeo da dokaže kako je bezbedan za ljudsko zdravlje, nakuplja se u jetri, bubrezima, bešici. Potencijalno može izazvati iritaciju digestivnog trakta.\nPropargit, koji je pronađen u kašicama “juvitana”, svrstan je u potencijalne kancerogene materije zbog pojave tumora kod životinja izloženih tom jedinjenju, što je, kako kažu nutricionisti, sasvim dovoljan razlog da se ova materija nikako ne sme naći u hrani najosetljivije kategorije ljudi – naših najmlađih.\n– Naravno, ovo su najozbiljnije zdravstvene komplikacije koje se neće javiti posle vrlo malog unosa tih jedinjenja u organizam, ali dovoljno govore u prilog njihovoj štetnosti – kaže Jovana Srejić Ferluga.\n“Svislajon Takovo” prestaje da proizvodi svih 18 spornih “Juvitana” kašica i sokića za bebe\nKompanija “Svislajon Takovo”, u okviru koje posluje i fabrika “Juvitina” iz Inđije, najavila je da će trajno isključiti iz proizvodnog programa 18 vrsta spornih dečjih kašica i sokova, za koje je Ministarstvo zdravlja zatražilo povlačenje iz prodaje zbog nedozvoljene količine pesticida.\nKompanija je zatražila i hitan povraćaj spornih kašica “Juvitana” iz svih veleprodaja i maloprodaja u Srbiji u centralni magacin proizvođača. Navedeni proizvodi su trajno isključeni iz proizvodnog programa dečije hrane “Juvitana” – piše u saopštenju.\nU kompaniji “Svislajon Takovo” nije bilo moguće dobiti odgovor da li će fabrika u Inđiji nastaviti da radi i šta će biti sa ostatkom proizvodnog asortimana. Ta kompanija je obustavila proizvodnju u fabrici u Inđiji 12. novembra, nakon što je Ministarstvo zdravlja objavilo da je u dečijim kašicama pronađen višak pesticida i saopštila da će zabrana proizvodnje trajati dok akreditovane laboratorije ne ispitaju zdravstvenu ispravnost sirovina i gotovih proizvoda na lageru u fabrici.\nMinistarstvo zdravlja 8. novembra je objavilo da se sumnja u zdravstvenu ispravnost odredjenih vrsta “Juvitana” dečijih kašica i da bi mogle predstavljati rizik po zdravlje dece, jer je u njima pronađen povećan sadržaj određenih vrsta presticida.\nInspektori prate povlačenje OPASNE “Juvitana” hrane za bebe\nU toku godišnjeg monitoringa hrane utvrdili smo da u ovim proizvodima određen broj pesticida ne odgovara zakonskim propisima. Naredili smo povlačenje proizvoda. Ljudi koji su kupili kašice mogu ih vratiti tamo gde su ih pazarili i već je vraćeno nekoliko hiljada kašica – kažu iz Ministarstva zdravlja. Dodaju da ako bude utvrđeno da je proizvođač nešto krivo uradio, biće sigurno kažnjen.\nKašice i sokići koji su proglašeni opasnim po zdravlje dece\n„Juvitana“ kruška – dečja kašica sa šećerom (128g) sa rokom upotrebe do 25.01.2019. godine\n„Juvitana“ jabuka i kruška – dečja kašica sa šećerom (128g) sa rokom upotrebe 26.01.2019. godine\n„Juvitana“ kajsija i kruška – dečja kašica sa šećerom (128g) sa rokom upotrebe 03.03.2019. godine\n„Juvitana“ banana i jabuka – dečja kašica sa šećerom (128g) sa rokom upotrebe 21.07.2019. godine\n„Juvitana“ šljiva – dečji kašasti voćni sa šećerom (125ml) sa rokom upotrebe 13.12.2017. godine\n„Juvitana“ breskva i jabuka – dečji kašasti voćni sok sadrži prirodne šečere (125ml) sa rokom upotrebe 07.12.2017. godine\n“Juvitana“ jabuka i banana – dečji kašasti voćni sa šećerom (125ml) sa rokom upotrebe 17.02.2018. godine\nDirektor: Zaustavljena dalja distribucija\nMiroslav Jovičić, generalni direktor “Svislajon – Takovo”, kaže da je zaustavljena distribucija proizvoda dok se ne vide rezultati analiza. On dodaje da za sve kašice imaju ateste Instituta za javno zdravlje Srbije “Dr Milan Jovanović Batut” i da su potpuno bezbedne. Iz Gradskog zavoda za javno zdravlje u Beogradu dodaju da su pesticidi nađeni u tragovima te da bi se osetile posledice po zdravlje bebe, trebalo bi da se kašice jedu duže vreme u većim količinama.\nPedijatri: Obratite pažnju na stomačne tegobe kod dece\nIz ranijih iskustava ne bi trebalo da postoji opasnost za bebe koje su pojele te kašice, ali pedijatri savetuju roditelje da prate zdravstveno stanje svoje dece, te da, ako primete da imaju stomačnih tegoba i povraćaju, odmah odvedu dete lekaru.\nPesticidi, hemijski ili biološki stigli su sa voća i povrća, mogu da budu kancerogeni, ali i otrovni za nervni, endokrini, reproduktivni, kardiovaskularni sistem.\nTags:GAP, HACCP, IFS


Vesti online / Sport / Fudbal / "Razočaran sam jer nisam igrao sinoć..."\nMiloš Veljković, štoper Verdera\nVeljković se sinoć zagrevao kraj aut linije ali nije dobio priliku protiv Nemačke.\nSledeća šansa je već u ponedeljak kada će Srbija igrati prvu kvalifikacionu utakmicu za odlazak na Evropsko prvenstvo.\n- Sve je to deo fudbala i naravno da sam razočaran jer nisam igrao… Svako želi da igra, ali ovo je bila samo prijateljska utakmica. Sledi meč sa Portugalom, do tada imamo pet treninga i dobro ću trenirati da dođem do prilike. Želim da budem profesionalac u svakoj situaciji - rekao je namačkim novinarima štoper Verdera.


Press Online :: Muzeji :: Etnografski muzej gostuje u Azerbejdžanu / print=true\nEtnografski muzej gostuje u Azerbejdžanu\nEtnografski muzej u Beogradu gostovaće od 7. oktobra do 6. novembra u Muzeju tepiha Azerbejdžana sa izložbom "Igra šarenih niti: kolekcija pirotskih ćilima Etnografskog muzeja u Beogradu".\nMuzej tepiha, zanimljivog arhitektonskog rešenja, otvoren 2014. godine, specijalizovan je upravo za čuvanje i prezentaciju tepiha i ćilima, jednog od najvažnijeg segmenata kulturnog nasledja Azerbejdžana.\nIzložbom "Igra šarenih niti", čiji je kustos Marina Cvetković, Etnografski muzej će skrenuti pažnju na izuzetnu kulturno-istorijsku i umetničku vrednost pirotskog ćilimarstva koje predstavlja najviši domet tekstilnog stvaralaštva Srbije.\nPostavka obuhvata 26 odabranih eksponata kroz koje se sagledava specifičan razvoj i transformacija pirotskog ćilimarstva kao dela širih društveno-ekonomskih i istorijskih promena srpskog društva, navedeno je u saopštenju muzeja.\nKulturna javnost Bakua imaće priliku da uvidi sličnosti i različitosti ornamaneta na tepisima i ćilimima Azerbejdžana i Srbije, nastalim kao rezultat kulturne razmene i kontakata u 18. i 19. veku.\nIzložbu prati i likovno bogato opremljen katalog na srpskom i engleskom jeziku "Dva lica - katalog pirotskih ćilima Etnografskog muzeja u Beogradu" gde je predstavljena jedna od najstarijih i najbogatijih kolekcija pirotskih ćilima u Srbiji.\nEtnografski muzej u Beogradu će 2017. godine bitiude domaćin uzvratnoj izložbi Muzeja tepiha Azerbejdžana, gde će prvi put javnosti Srbije biti predstavljeni ćilimi i tepisi Azerbejdžana.


Interpol - Sputnjik Srbija\n03:06 29 Februar 2020\nCrvena potjernica za Duškom Kneževićem\nUprava policije u Crnoj Gori je potvrdila da je za Duškom Kneževićem, predsjednikom „Atlas grupe“ i odbjeglim biznismenom, raspisana crvena Interpolova potjernica.\nMinistar spoljnih poslova Bosne i Hercegovine Igor Crnadak izjavio je da ne postoji nijedna stvar koju je Bosna i Hercegovina uradila kojom bi isprovocirala uvođenje taksi od 100 odsto za proizvode iz te zemlje i ponovio da je to neprijateljski akt Prištine.\nLjajić: Priština otvorila Pandorinu kutiju\nČak i da se sutra ukine odluka Prištine o taksama od 100 odsto za srpske proizvode, posledice će biti velike, izjavio je ministar trgovine Rasim Ljajić.\nPrištinsko prinudno sletanje i posledice posle odbijanja Interpola\nVlast Kosova se nalazi na opasnoj silaznoj putanji gde mora da preispita sebe, ali istovremeno i građani Kosova moraju da preispitaju sebe, kome će, ako dođe do izbora, dati svoje glasove, zaključak je prištinskih analitičara.\nU jeku antiruske histerije Prokopčuk nije imao šanse\nRus Aleksandar Prokopčuk, za koga se verovalo da će biti novi predsednik Interpola, ipak nije izabran na tu funkciju. Glasanjem u Dubaiju je odlučeno da na čelo te međunarodne policijske organizacije dođe predstavnik Južne Koreje Kim Džong Jan. Takav rezultat je, smatraju u Moskvi, očekivan i posledica je pritisaka i rusofobične kampanje Zapada.\nKremlj: Snažan pritisak da ruski general ne bude izabran za šefa Interpola\nPortparol Kremlja Dmitrij Peskov izrazio je žaljenje što ruski general Aleksandar Prokopčuk nije izabran za šefa Interpola i istakao da postoji mnogo navoda o tome da je pritisak da se to ne dogodi bio poprilično snažan.\nInterpol izglasao: Južnokorejac na čelu organizacije\nPredstavnik Južne Koreje Kim Džong Jan izabran je za novog predsednika Interpola, saopštila je ta međunarodna organizacija.\nKo je Aleksandar Prokopčuk, kandidat za šefa Interpola\nAleksandar Prokopčuk, Rus koji je trenutno potpredsednik Interpola, mogao bi da postane šef te međunarodne organizacije, što bi, kako ocenjuju zapadni mediji, označilo „značajnu pobedu Kremlja“. Međutim, američki političari su već pokrenuli ofanzivu kako bi sprečili dolazak Rusa na tako visoku i važnu funkciju.\nRusija: Nedopustiva medijska kampanja protiv ruskog kandidata za šefa Interpola\nKampanja pokrenuta u stranim medijima protiv ruskog kandidata za mesto direktora Interpola Aleksandra Prokopčuka je neprihvatljiva, izjavila je portparolka Ministarstva unutrašnjih poslova Rusije Irina Volk.\nKremlj: Pismo američkih senatora — pritisak na Interpol\nAmerički senatori koji su se založili protiv kandidature ruskog kandidata za šefa Interpola, grubo se mešaju u izborni proces, izjavio je portparol Kremlja Dmitrij Peskov.\nSputnjik saznaje: Interpol odbacio zahtev Srbije


Poziv demobilisanim borcima da se prijave kako bi ostvarili pomoć - Travnik-grad.info\nPoziv demobilisanim borcima da se prijave kako bi ostvarili pomoć\n28. Jula 2017. 1. Aprila 2018. travnik-grad\nKantonalni odbor Organizacije demobilisanih boraca odbrambeno-oslobodilačkog rata 1992-1995 „Srednja Bosna“ Travnik donio je odluku da podrži projekat zbrinjavanja socijalno ugroženih boraca, potvrdio nam je Nevzudin Vihrić, predsjednik Kantonalnog odbora.\n-Pozivamo demobilisane borce koji su socijalno ugroženi i nalaze se na evidenciji Zavoda za zapošljavanje, kao i one koji su napunili 65 godina, a nisu riješili status kao penzioneri da se prijave uz potrebnu dokumentaciju koja će biti prosljeđena resornom Federalnom ministarstvu. – pojasnio nam je Vihrić.\nDemobilisani boraci sa područja srednje Bosne trebaju predati uvjerenje o pripadnosti Oružanim snagama, potvrdu sa Biroa za zapošljavanje o nezaposlenosti ili iz PIO da ne primaju penziju, kopiju lične karte i broj tekućeg računa.\nDokumenta će se prikupljati do 15. augusta nakon čega će biti prosljeđena u Federalno ministarstvo za pitanja boraca i invalida odbrambeno-oslobodilačkog rata.\n← Marinko Čavara otvorio 5. Outdoor Foto&Film Festival u Kreševu\nDar uspješnog Travničanina: Mladi u naselju Kalibunar dobili igralište →\nBiH uz pomoć akademske zajednice može poboljšati ekonomski položaj!\n16. Decembra 2017. travnik-grad\nZabrana prodaje alkohola maloljetnicima i dalje se krši\n12. Aprila 2019. 13. Aprila 2019. travnik-grad\nOdržano tradicionalno 17. Pješačenje do zdravlja u Vitez\n9. Juna 2019. travnik-grad


Apple Arcade: Neograničen pristup igrama na Apple uređajima za 5 dolara mjesečno - BIGportal.ba\n21 Avgusta, 2019 21 Avgusta, 2019 019\nApple je veoma tih kada je riječ o njegovom Apple Arcade servisu. S obzirom da se, prema svim navodima, start ovog servisa predviđa za ovu jesen, očekivalo se da će u javnost procuriti više informacija.\nNo, ako već Apple striktno pazi na informacije koje dospevaju u javnost, jedan od partnera je u promotivnoj poruci najavio da će pristup ovom servisu koštati 5 dolara mesečno.\nIako Apple još uvek ništa nije zvanično najavio, mnogi smatraju da će taj servis postati “Netflix za igre”. Apple nije komentarisao ove navode, tako da informaciju treba uzeti s rezervom. Predstavljanje servisa se očekuje 10. septembra, na događaju na kome će glavna zvezda biti novi iPhone telefoni.\nBazična ideja jeste da se plaća fiksna mesečna naknada, za koju će pretplatnici dobijati pristup svim igrama– ili barem ogromnom broju igara. Svaka pretplata će važiti i za do šest članova porodice. Igrači će moći da pristupe Arcade servisu preko iPhone, iPad, Mac i Apple TV uređaja, stoga se očekuje da će u ponudi biti veliki broj desktop i mobilnih igara.\nPrema inicijalnim očekivanjima, biće dostupno preko 100 igara u samom startu, a već je potvrđeno da će jedan broj igara biti ekskluziva za Apple uređaje. Ukoliko bi se najave o ceni obistinile, to bi bio veoma razuman iznos – naravno, pod uslovom da ne bude nekih dodatnih plaćanja, ograničavanja pristupa određenim igrama i drugih sekundarnih troškova.


Izvor: B92, 08.Avg.2020, 13:40\nMinistar odbrane Aleksandar Vulin izjavio je da u prihvatnim centrima u Srbiji trenutno je smešteno 4.200 migranata.\nOn je dodao da nijedan od njih nije inficiran kovid virusom što je jedini oblik kolektivnog stanovanja u Evropi gde nije bilo zaraženog korisnika.\nVulin je posle obilaska Prihvatnog centra u Obrenovcu ocenio da od 2015. godine "kada je bilo najteže i kada je migrantska kriza bila na svom vrhuncu, pa do danas, Srbija pokazuje da je najuspešnija kada >> Pročitaj celu vest na sajtu B92 << je u pitanju rešavanje posledica migrantske krize".\n"Zahvaljujući ljudima u Komesarijatu, volonterima, pripadnicima VS i MUP-a, predsedniku Aleksandru Vučiću i svima koji su dali ogroman doprinos da migrantska kriza ostavi najmanje moguće posledice u Srbiji, danas možemo da kažemo da smo najuspešnija zemlja kada je u pitanju borba sa posledicama migrantske krize", naveo je Vulin a prenelo Ministarstvo odbrane.\nMinistar odbrane Srbije Aleksandar Vulin izjavio je da nijedan migrant u kolektivnim centrima nije zaražen korona virusom. On je saopštio da je u prihvatnim centrima u Srbiji trenutno 4.200 migranata. “To je jedini oblik kolektivnog stanovanja u Evropi gde nije bilo nijednog korisnika inficiranog...


Dan online - Drustvo: Potpisali Plan saradnje - 2018-03-30\nDrustvo PREDSTAVNICI MINISTARSTAVA ODBRANE CRNE GORE I NJEMAČKE Potpisali Plan saradnje\nPredstavnici ministarstava odbrane Crne Gore i Njemačke potpisali su Plan bilateralne saradnje za ovu godinu. Dokument su u ime dva resora potpisali načelnik Direkcije za međunarodnu saradnju Andrej Lakić i potpukovnik Tomas Beker.\nIz ministarstva su saopštili da je Lakić ukazao na važnost podrške Njemačke Crnoj Gori tokom evroatlantskog puta, ističući saradnju u oblastima kontrole naoružanja, obavještajnih poslova, sajber odbrane i obuke pilota helikoptera.\nBeker je uvjeren da će saradnja dvije države na polju odbrane biti nastavljena istim intenzitetom i istakao značajan doprinos Crne Gore kolektivnom sistemu bezbjednosti aktivnim učešćem pripadnika Vojske u međunarodnim misijama i operacijama. On je kazao da će Njemačka nastaviti da podržava Crnu Goru na polju odbrane, uz uvjerenje da članstvo u NATO predstavlja jaku osnovu za dalje intenziviranje aktivnosti.\n– Sagovornici su izrazili zadovoljstvo izuzetno dobrom dugogodišnjom saradnjom, kao i povodom planiranih predstojećih susreta zvaničnika dvije države iz oblasti odbrane – navodi se u saopštenju Ministarstva odbrane.


Kristofer Hil najavio podršku vladavini prava, reformama u Srbiji | EurActiv Serbia\nKristofer Hil najavio podršku vladavini prava, reformama u Srbiji\nKandidat za američkog ambasadora u Beogradu Kristofer Hil izjavio je u Senatu SAD da će, ako bude izabran, podržavati Srbiju u sprovođenju važnih reformi, da će isticati značaj slobode medija i podržavati civilno društvo.\nTokom pretresa pred Odborom Senata za spoljne poslove, što je prvi korak u procesu potvrđivanja njegove nominacije za ambasadora u Beogradu, Hil je 14. decembra uveče rekao da će nastojati da podstakne održavanje transparentnih i poštenih izbora u aprilu naredne godine.\n"Ako budem izabran, pokušaću da naglasim značaj slobode medija i da podržim ključnu ulogu civilnog društva u Srbiji. Raznovrsna politička scena i slobodni i nezavisni mediji su ključni za uspeh Srbije kao evropske demokratije", kazao je Hil.\nNaveo je da će SAD nastaviti da podržavaju napredak Srbije u oblastima među kojima su borba protiv korupcije, poboljšanje vladavine prava, jačanje demokratskih institucija.\nHil je rekao da Srbija, da bi postala članica EU, mora da normalizuje odnose sa Kosovom.\nNaveo je da će nastaviti da insistira na punoj istrazi ubistva braće Bitići 1999. godine.\nBraća Jili, Mehmet i Agron Bitići bili su američki državljani koji su 1999. godine došli na Kosovo kako bi se pridružili tadašnjoj OVK. Po završetku rata, krajem juna 1999. godine uhapsila ih je srpska policija, a njihova tela pronađena su u masovnoj grobnici kod baze Specijalnih antiterorističkih jedinica MUP-a Srbije u Petrovom Selu.\n"Reč je o tri američka državljanina ubijena u policijskom pritvoru u Srbiji. Nastaviću sa pritiskom na srpsku vladu kako bi odgovorni za to trostruko ubistvo bili privedeni pravdi, nezavisno od čina ili pozicije", dodao je.\nHil je rekao i da će "pokušati da pomogne Srbiji da izgradi otpornost na maligne spoljne uticaje", uključujući ruski i kineski.\n"SAD ne žele da vide jačanje ruskog uticaja u Beogradu. Srbija kupuje vojnu opremu i to je neophodno, ali zabrinjava što nabavlja oružje od Rusije. Takođe, da bi zadovoljila velike infrastrukturne potrebe, Srbija se okreće Kini. Treba da pokažemo Srbiji da mi nudimo bolji model, da smo bolja alternativa od Rusije i Kine", naveo je.\nKristofer Hil rekao je i da postoje brojna pitanja koje ga brinu u vezi sa današnjom Srbijom i Balkanom, i a da će za saradnju SAD i Srbije od ključnog značaja biti odnos vlade u Beogradu prema Bosni i Hercegovini.\n"Pre svega, veoma je važno da imamo jasne razgovore sa vladom u Beogradu, da ih ubedimo da shvate da će nivo naših napora u BiH i na Zapadnom Balkanu ostati veoma ozbiljan. Veoma pažljivo ćemo gledati ko pomaže da se stvari kreću u pravom smeru, a ko ne. BiH je ključno pitanje za našu saradnju sa Srbijom u budućnosti", kazao je Hil.\n"Predsednik Srbije Aleksandar Vučić je jasno rekao da neće biti nikakve promene (u stavu Beograda), on apsolutno podržava nastavak rada ovih institucija (na nivou BiH)", rekao je američki diplomata.\nHil je kazao da misli da SAD treba blisko da rade sa Srbijom po pitanju BiH i dodao da očekuje "značajne razgovore" u Beogradu o zajedničkim interesima dve države da BiH bude uspešna zemlja.\n"Treba jasno da kažemo da je budućnost Republike Srpske u BiH. Mislim da sa srpskom vladom i rukovodstvom možemo da nađemo zajednički jezik", naveo je.\nKad je reč o rešavanju kosovskog pitanja, Hil je rekao da postoji "frustrirajući nedostatak napretka u pregovorima" i dodao da Srbija, da bi postala članica EU, mora da normalizuje odnose sa Kosovom.\n"EU je jasno rekla Srbiji da ne želi da unese probleme koje kandidati imaju sa susedima i da su neophodni dobrosusedski odnosi", kazao je.\nNaveo je da SAD snažno podržavaju dijalog uz posredovanje EU "kao najbolju šansu za obe zemlje da prevaziđu velike razlike".\n"Uzajamno priznanje je najbolji način za napredak, kako je rekao predsednik Džozef Bajden", kazao je Hil.\n"SAD sa evropskim partnerima nastavljaju da podržavaju razvoj Srbije kao moderne, prosperitetne evropske zemlje. SAD podržavaju strateški prioritet Srbije, njeno članstvo u EU, ali Beograd mora da ubrza reforme kako bi dostigao standarde EU", kazao je.\nOcenio je da je Srbija, uz podršku SAD, "načinila krupne korake", naročito u ekonomiji i fiskalnoj politici, ali da ima još toga što treba da uradi.\n"Nastaviću da pomažem američkim firmama da istražuju te mogućnosti", dodao je.\n"Iako nije članica NATO, Srbija kroz Partnerstvo za mir doprinosi globalnoj bezbednosti", kazao je kandidat za američkog ambasadora u Beogradu.


Manifestacija "Beloblatska kobasica" prevazišla lokalne okvire\nManifestacija “Beloblatska kobasica” prevazišla lokalne okvire\nOvogodišnji 7. festival kobasice i domaće rakije „Beloblatska kobasica“ mogao bi da potuče sve rekorde, po broju učesnika i poseti, najavljeno je na promociji manifestacije.\nU organizaciji ovog događaja od značaja za grad Zrenjanin, koji je u poslednjih nekoliko godina izazvao ogromnu pažnju posetilaca i učesnika, uključeni su, pored Mesne zajednice Belo Blato, i Grad Zrenjanin, Udruženje kuvara amatera iz Belog Blata i, naravno, Turistička organizacija Grada Zrenjanina.\nO festivalu, koji će se održati u nedelju, 16. februara, u Belom Blatu, govorili su pomoćnik gradonačelnika Duško Radišić, direktor Turističke organizacije Grada Zrenjanina Zoran Ljubotina i predsednik Saveta Mesne zajednice Belo Blato i predsednik Organizacionog odbora manifestacije Miroslav Markuš.\nPročitajte još: Danas se u Mužlji održava deveti po redu „Čvarak fest“ (Foto)\n– Ističemo da je svaka manifestacija značajna za naš grad, a ova je jedna od najuspešnijih. Za sedam godina održavanja prevazišla je sva očekivanja. Ona je tradicionalna i tako će biti i ubuduće. Sve je uspešnija zahvaljujući Beloblaćanima, ali i podršci Grada i Turističke organizacije – naglasio je Duško Radišić.\nManifestacija je najavljena na današnjoj konferenciji za novinare\n“Beloblatska kobasica” beleži sve veći broj posetilaca\nMiroslav Markuš je podsetio na početnu godinu održavanja manifestacije 2014. i na protekli period u kojem je festival prerastao organizacione mogućnosti Belog Blata.\n– Već od prošle godine imamo podršku Grada Zrenjanina i Turističke organizacije. Manifestacija je proglašena kao događaj od značaja za grad i sada će sve biti na višem organizacionom nivou. To je značajno zbog ogromnog broja posetilaca. A što je još važnije, mi već sada imamo prijavljenih 150 izlagača i pedesetak ekipa za spravljanje kobasica. Ogromno je interesovanje. Najavljeno je lepo vreme i očekujemo ogromnu posetu – naglasio je Markuš.\nOn kaže da je važno da, pored posetilaca, i učesnici budu zadovoljni, što je ranijih godina bio slučaj.\nPročitajte još: Organizovana pešačka tura do Belog Blata gde se održava „Kobasicijada“\nU ime Turističke organizacije Grada Zrenjanina, direktor Zoran Ljubotina istakao je da je čast učestvovati u tako uspešnom događaju.\n– U tako malo selo dođe više od deset hiljada ljudi, a ove godine očekujemo i više. Najvažnije je sve dobro organizovati. U programskom delu biće i manifestacija „Banatska bajka“ sa sadržajnim programom. U 11 sati je svečano otvaranje, a u programu učestvuju Milica Dosković, Mešoviti hor „Sveti Arhangel Mihajlo“, KUD „Pionir“ Zrenjanin, KUD „Arsenije Teodorović“ iz Perleza i deca iz Osnovne škole „Bratstvo jedinstvo“ iz Belog Blata. Za to vreme odvijaće se takmičenje u pravljenju domaće kobasice i izboru najbolje rakije. Proglašenje pobednika biće u 14 časova – najavio je Ljubotina.\nOn je, na kraju, pozvao sve građane iz regiona i šire da posete manifestaciju, uz uverenje da će ove godine biti nadmašeni prethodni rekordi u poseti.\nLjubotina je najavio i da će prevoz biti organizovan i za volontere, novinare i jedan broj građana, a da se zainteresovani mogu javiti Turističkoj organizaciji.\nTagoviBelo Blato Duško Radišić Festival kobasica i domaće rakije manifestacija Miroslav Markuš Turistička organizacija grada Zrenjanina Zoran Ljubotina\nOpšta bolnica nabavila novi ultrazvučni kolor dopler aparat


Odgovor na COVID-19 i izazove za migrante i izbeglice na Zapadnom Balkanu – UNHCR Serbia\nProjekat će pomoći da se osiguraju prava migranata, tražilaca azila i izbeglica i nastavak funkcionisanja sistema upravljanja azilom i migracijama. Doprineće ublažavanju rizika od prenosa COVID-19 na Zapadnom Balkanu.\nPored toga, projekat će pomoći u pripremi i osposobljavanju nadležnog osoblja da odgovori na izazove COVID-19 i prilagođavanju prihvatnih centara, poboljšanju sanitarne infrastrukture i pružanju osnovnih usluga i higijenskih sredstava. Projekat će takođe promovisati i deliti osnovne činjenice i informacije o rizicima i merama prevencije COVID-19 na jezicima koje razumeju različite zajednice, migranti, tražioci azila i izbeglice.\nZa više informacija o projektu, pogledati: Projekat ukratko\nVisoki komesarijat UN za izbeglice (UNHCR)\nPredstavništvo UNHCR u Srbiji\nRegionalni biro UNHCR za Evropu, BiH\nMeđunarodna organizacija za migracije (IOM)\nTel. +381 63 297 153Email [email protected]\nIOM Bosna i Hercegovina\nTel: +387 215 839


Brisel razmatra da li projekat pruge Beograd-Budimpešta u skladu s pravilima EU - Izazov\nBrisel razmatra da li projekat pruge Beograd-Budimpešta u skladu s pravilima EU\nNovi magazin 27. novembra 2017. 13:52\nEvropska komisija razmatra da li je projekat izgradnje brze železničke pruge Beograd-Budimpešta u skladu s pravilima Evropske unije o konkurentnosti, saopštila je danas u Briselu portparolka u Komisije Maja Kocijančič.\nDodala je da zato još ne može reći ništa konkretnije.\nOna je tako odgovorila na pitanje novinara o tome da li u projektima Kine i šesnaest evropskih zemalja, čiji su se pemijeri danas sastali u Budimpešti, postoje i poslovi protivni propisima EU i izvan okvira odnosa EU-Kina, budući da postoje projekti koje direktno finansira kineska banka, poput obnove izgradnje brze železničke pruge Beograd-Budimpešta, za koju je kineska Eksport-import banka obezbedila 2,4 milijarde evra.\nMaja Kocijančič je rejla da se kineski poslovi i investicije u okviru mehanizma za saradnju Kine i 16 zemalja Srednje i Istočne Evrope „dopunjavaju sa ukupnom saradnjom EU-Kina“, u kojoj prvenstvo imaju trgovina, investicije i povezivanje.\nNa samitu „16+1“ u Budimpešti učestvuju premijerka Srbije Ana Brnabić, ministri Zorana Mihajlović i Aleksandar Antić.\nKabinet Zorane Mihajlović je saopštio da je danas u Budimpešti potpisan komercijalni ugovor o izgradnji 30,9 kilometara auto-puta od Preljine do Požege, na drumskom Koridoru 11 kroz Srbiju.\nMinistar bez portfelja u Vladi Srbije, ;zadužen za inovacije i tehnološki razvoj, Nenad Popović je istovremeno izjavio u Bratislavi da je Srbija posvećena izgradnji „zajedničke vizije“ s Kinom i zemljama Centralne i Istočne Evrope (CEE) u okviru mehanizma „16+1“ i da želi zajednički ekonomski napredak zasnovan takođe na kineskoj podršci razvoju inovacionih kapaciteta kroz transfer znanja i tehnologija.\n„Taj transfer se odvija kroz zajedničke razvojne i istraživačke centre, laboratorije, kao i izgradnju inovacionih i industrijskih parkova koji su tačka spajanja inovacija, nauke i industrije“, rekao je Popović i dodao da su uzor takvi parkovi u kineskim razvojnim centrima u Sudžou, Šijanu i Šenženu.\nPortal „Politiko“ u izveštaju iz Budimpešte danas piše da su „lideri na Zapadnom Balkanu toplo primili kineske ekonomske inicijative i radili na prijateljskim vezama s Pekingom“, i navodi da je „u Srbiji koja je dosad privukla najveće kineske investicije, Kina izgradila fabrike i obezbedila sredstva za izgradnju puteva, mostova, energetskih i železničkih projekata“.\n„Politiko“ piše da je „ključni kineski projekat u regionu brza pruga Beograd-Budimpešta, čija deonica kroz Srbiju će početi da se gradi ove nedelje, a koja će omogućiti da se preko Srbije kineska roba iz grčke luke Pirej ;brzo prevozi u EU“.


Generalni sekretar Jens Stoltenberg i novoizabrani predsednik SAD Džo Bajden na Mihenskoj konferenciji 2015.\nEvropska Unija (EU) namerava da u prvoj polovini naredne godine organizuje susret sa izabranim predsednikom Sjedinjenih Američkih Država (SAD), Joe Bidenom (Džo Bajden), potvrdili su diplomatski izvori u Briselu, istakavši da se radi o inicijativi predsednika Saveta EU, Charles Michel (Šarl Mišel) za koju je doibo široku podršku zemalja članica EU.\nNaime, Michel nastoji da ovaj susret bude uz fizičko prisustvo svih učesnika, ako za to dozvole okolnosti oko pandemije, te je već iniciran kontakt sa sedištem NATO kako bi se zajedno organizavala poseta budućeg američkog predsednika SAD, evropskoj prestonici.\nDanas su ambasadori EU zemalja održali, “stratešku raspravu” o odnosima EU i SAD na osnovu izveštaja koji je pripremio kabinet predsednika Evropskog saveta.\nDiplomatski izvori su novinarima potvrdili da su se zemlje članice u toku rasprave, “generalno složile oko potrebe za ponovnim jačanjem transatlantskog partnerstva”.\nNaime, kako je novinarima objašnjeno, dokument koji je izradio kabinet Michela se bazira na 5 “stubova”, koji obuhvataju: borbu protiv pandemije COVID-19, poboljšanje ekonomskog oporavka, borbu protiv klimatskih promena, podržavanje multilateralizma i zajedničkih vrednosti kao i promovisanje mira i sigurnosti.\nDiplomate iz zemalja članica su nakon današnje rasprave na nivou ambasadore nagovestili da će se već naredne nedelje oko ovih smernica raspravljati na nivou lidera 27 zemalja EU, verovatno u formatu vidoe-konferencije.\nOdlazeći američki predsednik Donald Trump je dva puta posetio evropsku prestonicu, a razlkog za ovo su bili samiti u sediste NATO. Trumpovi odnosi sa EU su uglavnom bili “hladni” iako je on obavio kurtozanu posetu u sedište EU kada je boravio u Briselu.\nNakon izbora u SAD, zvaničnici EU su ohrabreni signalima koji pristižu iz Washigntona, i dolazeće administracije oko budućih trans-atlantskih odnosa.\nProšle nedelje novoizabrani predsednik SAD, Joe Biden obavio telefonski razgovor sa čelnicime evropskih institucija. Kako je saopšteno iz Bidenovog kabineta, on je "naglasio svoju posvećenost produbljivanju i revitalizaciji odnosa SAD-a i EU", tokom razgovora sa Ursulom von der Leyen, šeficom Evropske komisije.\nPredsednica Evropske Komisije, Ursula fon der Leyen je nakon ovog telefonskog razgovora ocenila da je pobeda Joe Bidena na predsedničkim izborima u Americi “novi početak za globalno partnerstvo između EU i SAD”.


Dodik: RS će pokrenuti sankcije roditeljima bošnjačke djece iz Konjević Polja\nNaslovnica Krajina Banja Luka Dodik: RS će pokrenuti sankcije roditeljima bošnjačke djece iz Konjević Polja\nBanja Luka – Ako se bošnjačka djeca iz Konjević-Polja ne vrate u škole do ponedjeljka, RS će pokrenuti sankcije njihovim roditeljima – najavio je danas entitetski predsjednik Milorad Dodik, ističući da ne prijeti, već je to njegova molba i preporuka da se đaci vrate na nastavu, a ne da se problemi rješavaju protestom pred OHR-om.\nOptužio je Stranku demokratske akcije (SDA) da je nepotrebno politizovala i zloupotrijebila djecu.\n– Bakir Izetbegović je čak kupio i šatore da ti jadni ljudi mogu da protestiraju pred OHR-om u Sarajevu, u naivnom uvjerenju da će izvršiti pritisak na OHR, koji bi mogao da natjera RS da promijeni već važeće propise – ustvrdio je Dodik na pres-konferenciji u Banjaluci.\nKazao je da RS nije prekršila nijedan relevantan propis, a da je protest bošnjačkih roditelja “čista politička istrumentalizacija od SDA, prvenstveno Bakira Izetbegovića i ostalih koji su organizirali takvu aktivnost“.\n-Stav RS ostat će nepromijenjen. Zakon o osnovnom obrazovanju postoji, a od ponedjeljka, ukoliko se djeca ne vrate u škole, nadležni organi RS-a pokrenut će zakonom predviđenu aktivnost preduzimanja sankcija roditeljima. I to će se odnositi i na Srbe i na Hrvate i na Bošnjake – dodao je entitetski predsjednik navodeći da roditelji moraju da poštuju zakon i upute svoju djecu u školu.\nA sve druge stvari, kaže, treba da se rješavaju na drugim mjestima, ali, dodaje, OHR nije takvo mjesto.\n-Čak i da OHR donese odluku, ona ne bi bila objavljena u Službenom glasniku RS-a i ne vrijedi da džabe stoje i smrzavaju se u Sarajevu – rekao je Dodik, komentarišući protest roditelja i djece iz Konjević-Polja ispred zgrade OHR-a u Sarajevu.\nNjegova molba i preporuka tim roditeljima jest da se đaci vrate u školu, a razgovarat će o uvjetima za odvijanje nastave, a već je iz budžeta predsjednika RS odobreno 30.000 KM toj školi da se popravi sanitarni čvor i krov.\n-A svako uključivanje bilo koje međunarodne institucije koja traži promjenu određenih pravila, neprihvatljivo je i nepotrebno – rekao je on i naveo da apeluje, a ne prijeti roditeljima đaka iz Konjević-Polja da poštuju zakone RS-a, svidjelo se to nekome ili ne.\nAko se djeca u ponedjeljak ne pojave u školi, organi RS, zaključio je, poduzet će zakonom predviđene sankcije.\nsandzo pester 20. studenoga 2013. At 22:35\nramize ti si jedna obicna budaletina


Ministarstvo finansija i trezora BiH nije odobrilo operativni/dinamički plan Centralne izborne komisije BiH za period januar - mart 2022. godine.\nCentralna izborna komisija BiH ovim putem želi informirati javnost u Bosni i Hercegovini da Ministarstvo finansija i trezora BiH nije odobrilo operativni/dinamički plan Centralne izborne komisije BiH koji je uključivao program posebne namjene „Opći izbori“.\nKao što je poznato, Vijeće ministara BiH na prijedlog Ministarstva finansija i trezora, donijelo je Odluku o privremenom finansiranju institucija BiH i međunarodnih obaveza Bosne i Hercegovine za period januar - mart 2022. godine.\nZa finansiranje institucija BiH u ovom periodu odobrena su sredstva u iznosu 249.000.000 KM, što predstavlja 1/4 sredstava odobrenih za finansiranje institucija Bosne i Hercegovine u skladu sa Zakonom o Budžetu institucija Bosne i Hercegovine i međunarodnih obaveza BiH za 2020. godinu. Navedenom odlukom propisano je da će se raspored rashoda po budžetskim korisnicima u prvom kvartalu 2022. godine vršiti na osnovu budžeta korisnika utvrđenih u Zakonu o budžetu institucija BiH i međunarodnih obaveza BiH za 2020. godinu u iznosima kojima se omogućava obavljanje aktivnosti za zakonom utvrđene nadležnosti budžetskih korisnika.\nU skladu sa navedenom Odlukom, Ministarstvo finansija i trezora BiH je dostavilo Centralnoj izbornoj komisiji BiH Instrukciju za sačinjavanje operativnog/dinamičkog plana u skladu sa Odlukom o privremenom finansiranju institucija BiH i međunarodnih obaveza Bosne i Hercegovine za period januar - mart 2022. godine, u kojoj je naznačeno da ukupan iznos operativnih budžeta za prvi kvartal 2022. godine ne može biti veći od ¼ sredstava usvojenih u Zakonu o budžetu institucija BiH i međunarodnih obaveza BiH za 2020. godinu („Službeni glasnik BiH“ broj: 46/20).\nU navedenoj instrukciji naznačeno je da budžetski korisnici ne mogu započinjati nove ili proširene programe i aktivnosti dok se iste ne odobre u Budžetu institucija BiH i međunarodnih obaveza BiH za 2022. godinu.\nU skladu sa navedenom instrukcijom, a budući da se u konkretnom slučaju ne radi o novim ili proširenim programima i aktivnostima institucije, već upravo o redovnim aktivnostima Centralne izborne komisije BiH u cilju organizacije i provedbe izbora u Bosni i Hercegovini u izbornim godinama, i budući da se radi o sredstvima namjenjenim za obavljanje aktivnosti za zakonom utvrđene nadležnosti institucije, Centralna izborna komisija BiH je dostavila operativni/dinamički plan Centralne izbome komisije BiH za prvi kvartal 2022. godine u iznosu 1.811.700,00 KM što iznosi ¼ sredstva odobrenih Centralnoj izbomoj komisiji BiH u Zakonu o budžetu institucija Bosne i Hercegovine i međunarodnih obaveza Bosne i Hercegovinu za 2020. godinu.\nOva sredstava su raspoređena na neposrednu potrošnju u iznosu od 757.200,00 KM, i na program posebnih namjena namjenjen za provedbu izbora, u iznosu od 1.054.500,00 KM što predstavlja ¼ sredstva odobrenih Centralnoj izbomoj komisiji BiH u Zakonu o budžetu institucija Bosne i Hercegovine i međunarodnih obaveza Bosne i Hercegovinu za 2020. godinu u dijelu koji se odnosi na program posebnih namjena koji se odnosio na provedbu izbora u 2020. godini.\nMinistarstvo finansija i trezora BiH nije odobrilo operativni/dinamički plan Centralne izborne komisije BiH koji je uključivao program posebne namjene „Opći izbori“, tumačeći da se u konkretnom slučaju radi o „novom programu posebne namjene“, što po mišljenju Centralne izborne komisije BiH nikako ne može biti slučaj.\nShodno navedenom, Kolegij Centralne izborne komisije BiH je dao nalog Sekretarijatu CIK BiH da sačini novi operativni/dinamički plan koji će biti dostavljen Ministarstvu finansija i trezora BiH, kao i na znanje članovima Vijeća ministara BiH, Uredu Visokog predstavnika u BiH, Vijeću za implementaciju mira, Misiji EU u BiH i Misiji OSCE u BiH.


Narodna skupština Republike Srbije usvojila je Zakon o javnoj svojini, a primenjuje se od 6. oktobra 2011. god. Radi se o propisu čije usvajanje bi trebalo da konačno razgraniči pitanja vlasništva nad imovinom koju koriste država i lokalne saomouprave.\nNosioci svojine u Srbiji su, prema usvojenom Zakonu, republika, pokrajina i lokalne samouprave, u čijoj nadležnosti će biti ulice, trgovi, parkovi, opštinski putevi i nekategorisani putevi. U javnoj svojini su prirodna bogatstva, dobra od opšteg interesa za koja je zakonom utvrđeno da su u javnoj svojini, stvari koje koriste organi i organizacije Republike Srbije, pokrajine i lokalne samouprave. Među njima su vode, vodotoci, mineralni resursi, resursi podzemnih voda, rezerve mineralnih sirovina i drugi, a zakon predviđa da se na prirodnom bogatstvu može steći koncesija ili pravo korišćenja, dok naknada za to pripada republici, pokrajini ili jedinicama lokalne samouprave na čijoj se teritoriji nalazi to bogatstvo. Zakonom se uređuju dobra od opšteg interesa, koja su dobra u opštoj upotrebi, poput šuma, šumskog i vodnog zemljišta, zaštićena prirodna dobra, kulturna dobra u javnoj svojini i drugo, a propisuje se i da je mreža, kao nepokretna stvar namenjena protoku materije ili energije radi njihove distribucije korisnicima ili odvođenja od korisnika, dobro od opšteg interesa.\nZakonom o javnoj svojini, lokalna infrastruktura postaje vlasništvo lokalne vlasti, što će opštinama i gradovima omogućiti da u evropskim predpristupnim fondovima konkurišu za sredstva potrebna za unapređenje komunalne infrastructure. Kvalitetno upravljanje preuzetom imovinom, po svemu sudeći, biće izazov u administrativnom i finansijskom smislu, pogotovo u manjim opštinama.


Pajtić: Vučić naručuje pa poriče klevetničke tekstove\nBeta 13. juna 2016. 17:35\nPredsednik Demokratske stranke (DS) Bojan Pajtić pozvao je danas mandatara Aleksandra Vučića da „više ne sramoti“ društvo i državu pred ambasadorima SAD i EU „naručujući pa poričući klevetničke tekstove o njima i njihovom radu“.\nPajtić je u saopštenju povodom sastanka Vučića sa ambasadorima SAD i EU u Srbiji, Kajlom Skotom i Majklom Devenportom, ocenio da je izazivanje sukoba, izmišljanje neprijatelja i zaverenika „karakter mandatara Aleksandra Vučića“ ali i da to nije „ni volja ni karakter većine ljudi u Srbiji“.\n„Na žalost, mi smo navikli, ali se borimo i borićemo se protiv ispada njegovog karaktera na unutrašnjepolitičkoj sceni, protiv nasilja nad svima koji različito misle, a primena istih metoda na spoljnu politiku je brukanje Srbije preko svake mere“, naveo je lider DS.\nMandatar za formiranje nove Vlade Srbije Aleksandar Vučić razgovarao je ranije danas sa šefom Delegacije EU u Srbiji Majklom Devenportom i ambasadorom SAD u Beogradu Kajlom Skotom.\nSastanak je organizovan nekoliko dana pošto je Evropska komisija negirala medijske navode da su Skot i Devenport pokrovitelji zavere protiv Vlade Srbije i da su umešani u pokušaj radikalizacije protesta „Ne da(vi)mo Beograd“ i „Podrži RTV“.\nEvropska komisija negirala je krajem prošle nedelje navode nekih medija u Srbiji da su se ambasadori EU i SAD urotili protiv Vučića u nameri da uzdrmaju njegovu vlast. Portparolka EK Maja Kocijančić navela je da su te optužbe potpuno bez osnova i izrazila uverenje da su vlasti u Srbiji svesne toga.\nPoziv gradjanima da provere da li su upisani u birački spisak (VIDEO)\nIstraživanje: SNS u Beogradu 37 odsto, druga lista…\nVučić o medijima sa predsednikom EFJ: Svako da piše šta…\nPoziv gradjanima da provere da li su upisani u birački…\nSagovornici Danasa: Milan Radojičić je prava vlast u…


Rodno-zasnovano nasilje: Posledice po ljudsku bezbednost u Kraljevu\nCentar za istraživanje javnih politika (Centar) iz Beograda predstavio je u četvrtak 30. marta u Skupštini opštini Kraljevo rezultate terenskog istraživanja o rodno-zasnovanom nasilju sprovedenog u okviru projekta ,,Lokalna bezbednost i uloga narodnih poslanika/ca”. Na skupu su učestvovali Maja Mačužić, narodna poslanica iz Kraljeva, predstavnici Odeljenja za demokratizaciju Misije OEBS-a u Srbiji, kao i predstavnici lokalnih institucija i nevladinih organizacija uključenih u rad na sprečavanju rodno-zasnovanog nasilja i unapređenju ljudske bezbednosti. Udruženje Fenomena je doprinela organizaciji panela.\nU poslednjih pet godina u Kraljevu ubijeno pet žena. Istovremeno podaci Ministarstva unutrašnjih poslova Republike Srbije pokazuju da su u slučajevima nasilja u porodici u Kraljevu, muškarci skoro 17 puta češće učinioci krivičnog dela nego žene, dok su žene 3 puta češće oštećena lica nego muškarci. Filip Stojanović, istraživač Centra koji je predstavio rezultate istraživanja, ukazao i na nalaz partnerske organizacije - udruženja Fenomena - da je u proseku svaka treća žena u Kraljevu izložena nekom vidu rodno-zasnovanog nasilja bez obzira na ekonomski status žene/porodice.\nPritom, treba imati u vidu da žrtve nasilja najčešće prijavljuju samo teške oblike fizičkog nasilja, dok psihološko nasilje i seksualno uznemiravanje prolaze neregistrovani. Šamar, omalovažavanje i uvrede se ne prepoznaju kao nasilje, već se smatraju delom tradicije i društveno prihvaćenog ponašanja. ,,Žena je obeshrabljena da prijavi nasilnika usled nedostatka podrške zajednice, ekonomske zavisnosti i zastrašivanja vatrenim oružjem u kući. Vidljivost rodno-zasnovanog nasilja i nasilja u porodici otežava sistemsko kršenje anonimnosti prilikom prijave nasilja“, naglasio je Stojanović.\nU Kraljevu postoji nekoliko tela koje se bave ljudskom bezbednošću kao što su: lokalni savet za bezbednost, savet za ravnopravnost i multisektorski tim za sprečavanje nasilja u porodici. ,,Multisektorski pristup rodno-zasnovanom nasilju je od izuzetnog značaja jer uzima u obzir složenost ovog tipa nasilja. Zajednički rad institucija i civilnog društva u okviru tima treba da rezultira u preventivnim aktivnostima kojima bi se akteri dalje senzibilisali a žene osnažile,” rekla je Tanja Jakobi, direktorka Centra za istraživanje javnih politika. Učesnici istraživanja su razmenu iskustava, značaj lokalnih mehanizama i brigu o zajednici uočili kao glavna polja razvoja dalje saradnje sa narodnim poslanicima.\nTerensko istraživanje u Kraljevu sprovedeno je u okviru projekta ,,Lokalna bezbednost i uloga narodnih poslanika/ca” koje Centar za istraživanje javnih politika sprovodi uz podršku Odeljenja za demokratizaciju Misije OEBS-a u Srbiji. Cilj projekta je da pruži doprinos jačanju saradnje između državnih institucija i organizacija civilnog društva u identifikovanju glavnih problema ljudske bezbednosti u lokalnim zajednicama. Kroz aktivnosti koje uključuju direktnu komunikaciju lokalnih institucija, narodnih poslanika i civilnog sektora, projekat promoviše jačanje međusektorske komunikacije i saradnje u rešavanju problema ljudske bezbednosti. Dodatno, projekat podstiče razmenu iskustava između lokalnih zajednica o načinima rešavanja problema ljudske bezbednosti.\nMaja Mačužić, narodna poslanica, je posebno pažnju na panelu posvetila prevenciji rodnog zasnovanog nasilja. Prema njenom mišljenju, neophodno je raditi na povećanju svesti građana i građanki i obrazovanju dece u ranom uzrastu. Ona je rekla da bi bilo dobro da nova nacionalna strategija obrazovanja uključi obrazovanje i vaspitavanje dece o temama poput rodno-zasnovanog nasilja. Takođe, u cilju prevencije mediji bi trebalo da budu uključeni u osnaživanje žrtava a ne vulgarizovanje nasilja u porodici. ,,Ova diskusija dopronosi jačanju dijaloga o rodno-zasnovanom nasilju koja je do nedavno bila tabu tema,“ rekla je Maja Mačužić i istakla značaj rada i zalaganja organizacija civilnog društva u borbi protiv rodno-zasnovanog nasilja.\nKada je reč o saradnji poslanika i lokalnih aktera, izdvojila je saradnju Ženske parlamentarne mreže i ženske odborničke grupe u Kraljevu kao primer dobre prakse. Ženska parlamentarna mreža je forum za razmatranje rodno-zasnovanih tema i kada je u pitanju rodna ravnopravnost ne postoje političke razlike među članicama Mreže, dodala je Maja Mačužić.\nMilun Jovanović, član gradskog veća u Kraljevu pozdravio je ovakva istraživanja i rekao da će, lokalna samouprava će uraditi sve što je u njenoj nadležnosti da se spreči nasilje u porodici,\nDa problemi sa prijavom nasilja nisu jedini, ukazali su drugi sagovornici u panel diskusiji. Vladimir Beočanin, advokat savetovališta protiv nasilja u porodici je rekao da procesi u slučaju rodno-zasnovanog nasilja predugo traju, a kazne koje se dosuđuju u slučaju lakih telesnih povreda izuzetno niske. Poređenja radi, za lake telesne povrede rodno-zasnovanog nasilja žrtva može dobiri oko 50.000 dinara dok se za ujed psa bez suđenja se dodeljuje oko 30.000 dinara. On je takođe rekao da mnoga optuženja nemaju epilog zbog loše opisanih povreda. U hitnoj pomoći nisu svesni da postoji poseban obrazac koji treba da se popuni u slučaju rodno-zasnovanog nasilja što je pokazao rad multisektorskog tima u Kraljevu. Sa ovom izjavom složila se i Violeta Mišković, sudija Osnovnog suda u Kraljevu. Prema njenim rečima bilo je slučajeva da žrtve imaju mnogo više povreda nego što je to u lekarskom izveštaju navedeno. Primena novog Zakona o sprečavanju nasilja u porodici predviđa veću ulogu zdravstvenih ustanova na lokalnom nivou ne samo u prepoznavanju povreda već i u dugoročnom praćenju žrtava nasilja i dece koja su svedoci tog nasilja jer oni kasnije obolevaju od psihosomatskih i drugih bolesti.\nLidija Pavlović iz Saveta za rodnu ravnopravnost je istakla dve zabrinjavajuće činjenice. Ona je rekla da vršnjačko nasilje i seksualno nasilje dečaka nad devojčicama od 5 do 8 razreda je u porastu i da su pripadnici policije žandarmerije i vojske često među nasilnicima u oblasti rodno-zasnovanog nasilja.\nGlavne nalaze istraživanja u Kraljevu možete pogledati ovde. U okviru ovog projekta, CENTAR je prethodne nedelje održao panel diskusiju o uticaju migrantske krize na ljudsku bezbednost građana i građanki Subotice - nalazi su dostupni ovde.


Kako da efikasnije upravljate sopstvenim vremenom - Moja Šolja Joge Kako da efikasnije upravljate sopstvenim vremenom - Moja Šolja Joge\nTekst ,,Kako da izrazite svoja osećanja u odnosu sa drugima“ pročitajte OVDE.\nTekst ,,Anksioznost vs depresija“ pročitajte OVDE.\nOsvešćivanje sopstvenih vrednosti će vam pomoći da definišete šta je ono što je važno u vašem životu. Neke od uobičajenih vrednosti mogu uključivati: finansijsku sigurnost, uspešnu karijeru, uspešnu emotivnu vezu, dobra prijateljstva i kontakte, održavanje sopstvene vitalnosti, pošten odnos prema ljudima, borba za pravdu, zasnivanje porodice, putovanja, vredan rad.\nUkoliko imate teškoća da pronađete šta je ono što je za vas vredno možete to postići jednom mentalnom tehnikom tako što ćete zamisiti da ste veoma stari i da će vam se uskoro okončati život. Kada ste to zamislili zapitajte sebe šta je ono za čime ćete zaista žaliti a što niste uradili u svom životu.\nTekst ,,Uobičajene greške koje povećavaju strah prilikom javnog nastupa“ pročitajte OVDE.\nKada shvatite šta je ono što je za vas vredno onda to treba pretočiti u cilj (npr. ako je visoko vrednujete putovanja onda treba napraviti cilj kako da to postignete). O postavljanju i ostvarenju ciljeva smo dosta pisali u našim ranijim tekstovima. Ono što je važno je da je cilj koji postavljate specifičan,lako merljiv, ostvarljiv s obzirom na vaše resurse,dovoljno realističan,vremenski prihvatljiv (uklopljiv u šemu ostalih aktivnosti).\nTekst ,,Povezanost iracionalnih strahova sa realnim problemima“ pročitajte OVDE.\nKada ste shvatili svoje vrednosti i pretvorili ih u konkretne ciljeve onda ih treba i realizovati. Najbolji način da se uverite da idete ka ostvarenju tih ciljeva je vođenje beležnika u kome je svaki dan izdeljen na određen broj sati koje predstavlju vaše produktivno vreme.\nOvakve beležnike imate već gotove u knjižarama pa će vam to uštedeti vreme a većina ih koristi dok su na poslu kako bi beležila važne sastanke ili rokove. Dakle, ovde beležite aktivnosti i van posla a koje idu u prilog ostvarenju vaših ciljeva. Nastojte da ono što ste napisali zaista i ostvarite tokom dana, pri tom pokušavajući da se otarasite osujećujećeg perfekcionizma ili odlaganja.\nTekst ,,Šta zapravo možete postići odlaskom kod psihologa“ pročitajte OVDE.\nVeoma je važno da aktivnosti koje ste zabeležili uradite bez obzira na to kako se osećate trenutno (npr.neraspoloženo, umorno,mrzovoljno i sl.) jer to može dovesti do odlaganja. Kao što znate odlaganje neće dovesti do ostvarivanja dugoročnog željenog cilja. Neki ljudi imaju otpor prema zapisivanju aktivnosti ali za početak dok ne stvorite zdravu naviku ovo je najbolje rešenje.


Logistička kompanija Girteka kupila 2.000 Volvo kamiona - KAMIONI.NET\nLogistička kompanija Girteka kupila 2.000 Volvo kamiona\nGirteka Logistics, jedna od vodećih evropskih logističkih kompanija, odlučila je da investira u najmanje 2.000 kamiona Volvo FH najnovije generacije. Poboljšana bezbednost, povećana udobnost vozača i smanjena potrošnja goriva su među očekivanim dobicima sa ovom velikom obnovom voznog parka.\nGirteka Logistics, sa sedištem u Litvaniji, ima 15.000 vozača i 8.000 kamiona, upravljajući širokom mrežom klijenata i ruta u Evropi i Rusiji. Obezbeđivanje visokokvalitetnih usluga na velikim udaljenostima, efikasnost u potrošnji goriva, bezbednost i udobnost vozača glavni su prioriteti kompanije Girteka Logistics, a time i glavni razlozi iza odluke o ulaganju u 2.000 novih kamiona Volvo FH.\n„Novi Volvo FH optimizuje aktivno vreme rada i efikasnost u potrošnji goriva, a istovremeno nudi vozaču odlično radno okruženje. Ovom investicijom doprinećemo povećanoj bezbednosti na putevima, a takođe i smanjenju emisija, zbog izvanredne efikasnosti u potrošnji goriva. Veoma smo srećni što se udružujemo sa kompanijom Volvo Trucks na putu ka drumovima bez saobraćajnih nesreća i smanjenom negativnom uticaju na životnu sredinu“, kaže Edvardas Liačovičius, izvršni direktor kompanije Girteka Logistics.\nKompanija Volvo Trucks je nedavno predstavila potpuno novu liniju teških kamiona, uključujući i vodeći model za dugolinijske operacije – Volvo FH. Među dodacima su novi interfejs za vozača, opcioni adaptivni farovi za duga svetla u funkciji veće bezbednosti i poboljšana efikasnost u potrošnji goriva.\nPored toga, verzija I-Save kamiona Volvo FH kombinuje izuzetno efikasan motor sa naprednim funkcijama za uštedu goriva, omogućavajući najnovijoj verziji I-Save smanjenje troškova za goriva i do 10 procenata*. Od 2.000 novih kamiona koje je naručila kompanija Girteka, veliki deo će biti kamioni sa I-Save tehnologijom.\n„Testirali smo kamion Volvo FH sa I-Save tehnologijom i otkrili veliki potencijal za uštedu goriva, što je dobro, kako za poslovanje, tako i za klimu“, objašnjava Edvardas Liačovičius.\nGirteka Logistics vidi ovo mega ulaganje kao logičan nastavak odličnog petnaestogodišnjeg odnosa dveju kompanija, što je mišljenje koje deli i Volvo Trucks.\nVolvo FH odlazeće generacije u floti Girteka Logistics\n„Imali smo dugu i plodnu vezu sa kompanijom Girteka Logistics i veoma smo ponosni na njihovu odluku da investiraju u naše nove, vrhunske teške kamione. Ova nova generacija kamiona smanjuje emisiju štetnih gasova, podiže efikasnost eksploatacije i iskustvo vozača na još više nivoe. Radujem se saradnji sa kompanijom Girteka Logistics na putu ka još održivijim transportnim rešenjima u svim aspektima“, kaže Rodžer Alm, predsednik kompanije Volvo Trucks.\nKompanija Girteka Logistics je kroz istoriju finansirala kupovinu većine svojih Volvo kamiona koristeći Volvo finansijske usluge i većina od 2.000 kamiona uključenih u novi ugovor slediće istu finansijsku šemu.\nPočetak proizvodnje nove serije teških kamiona kompanije Volvo Trucks zakazan je za mart 2021. godine, a kamioni će biti isporučeni kompaniji Girteka Logistics tokom godine.\n* Razlika u potrošnji goriva izračunava se upoređivanjem troškova dizela i agensa AdBlue za I-Save: nova generacija kamiona Volvo FH sa D13TC Euro VI step D, uključujući paket za smanjenje potrošnje goriva za dugolinijske operacije, sa klasičnim kamionom Volvo FH sa D13 eSCR Euro VI step D bez paketa za smanjenje potrošnje goriva za dugolinijske ture. Stvarna ekonomičnost u potrošnji goriva varira u zavisnosti od mnogih faktora, kao što su nivo iskustva vozača, upotreba tempomata, specifikacije vozila, opterećenje vozila, stvarna topografija i vremenski uslovi.\nTags: Girteka Logistics, Volvo FH, Volvo Trucks\nKAMIONI.NET > Kamioni > Logistička kompanija Girteka kupila 2.000 Volvo kamiona


Članstvo CG u EU podržava 73,8% građana Crne Gore - PV Informer Članstvo CG u EU podržava 73,8% građana Crne Gore - PV Informer\nČlanstvo CG u EU podržava 73,8% građana Crne Gore\n2 meseca pre 108 pregleda Izvor: gov.me\nGrađani su zadržali visok stepen podrške članstvu Crne Gore u Evropskoj uniji, pokazuju rezultati istraživanja koje je za potrebe Generalnog sekretarijata Vlade sprovela Agencija DeFacto u junu 2021, uz podrsku Evropske unije.\n71,9% crnogorskih građana ima pozitivan stav o Evropskoj uniji, a 73,8% podržava članstvo svoje države u Evropskoj uniji dok je 23,6% protiv, što potvrđuje stabilan trend u odnosu na istraživanje iz novembra/decembra prošle godine.\nIstraživanje pokazuje da bi, ukoliko bi sada bio raspisan referendum, čak 86,9% izašlih glasalo za članstvo Crne Gore u Evropskoj uniji.\nGrađani prepoznaju i pomoć EU u suočavanju sa posljedicama koronavirusa, 40,6% ispitanika uvijek zna da je EU bila najveći donator tokom pandemije a 61,9% smatra da je odgovor Evropske unije na COVID-19 pandemiju u Crnoj Gori bio brz i dovoljan.\nKomentarišući rezultate istraživanja, glavna pregovaračica, Zorka Kordić je kazala da je raduje što imamo konsolidaciju snažne podrške od ranije. Kako je istakla važno je da je ključni vanjskopolitički cilj Crne Gore materijalizovan na ovaj način i da na kraju jula imamo afirmativne podatke koji šalju poruku da građani prepoznaju da je ovo ključni projekat Vlade .\n“Plan cjelokupne administracije je da Crna Gora bude prva naredna članica EU i važno je da građani podržavaju ovo snažno opredjeljenje Vlade. To je ohrabrenje institucijama i pregovaračkoj strukturi da smo na pravom putu, da sigurnim koracima idemo ka ostvarenju ovog cilja”, kazala je glavna pregovaračica.\nKako je istakla, imamo visok stepen informisanosti građana o procesu i to želimo da nastavimo kao dobru praksu. Cijeli tim, uz podršku EU radi na tome da se proces afirmiše i približi građanima, posebno kroz rezličite projekte koji se realizuju iz EU sredstava.\nDeFacto Consultancy je istraživanje uradila na reprezentativnom uzorku od 1004 ispitanika u periodu između 3. i 22. juna 2021. godine.\nIstraživanje je sprovedeno u okviru projekta me4eu, koji finansira Evropska unija.


Back REPORTAŽE AKTUELNO Pune ruke posla za Mikološko grljivarski savez Srbije\nSvojim dugogodišnjim posvećenim i stručim radom Mikološko-gljivarski savez Srbije, izborio je poziciju u timu za prikupljanje građe za Monografiju Tare, povodom 40 godina od imenovanja Nacionalnog parka „Tara“ proglašenog 1981. na površini od 19.175 ha. Od 2015., teritorija Parka je proširena i sada zauzima 24.991,82 ha.\n- Iduće godine se obeležava godišnjica od osnivanja NP „Tara“. Zavod za zaštitu prirode Srbije je odlučio da povodom godišnjice izda Monografiju, a MGSS poveren je moritoring gljiva Tare. Jedna ekipa determinatora, članova MGSS je u julu započela rad potragom prolećnih gljiva, a od 21 - 28. septembra jedanaest determinatora i članova Naučne komisije Saveza će biti na terenu, da nastavi započeto. MGSS iduće godine planira potpisivanje sporazuma sa Zavodom za zaštitu prirode Srbije i objavljivanje kraige - Monografija Tare, u kojoj će biti zastupljeni i radovi MGSS o gljivama Tare - objasnio je Zoran Jelenković, predsednik MGSS. Posebnim izazovom predsednik smatra činjenicu što do sada nikada nije rađen popis gljiva na ovoj planini.\nGospodin Jelenković je takođe obavestio, da su iskustva o dosadanjim nalazima pozitivna i da je Tara izuzetno bogata raznovrsnim vrstama gljiva. Među pronađenim su i neke koje do sada nisu bile viđene na našim prostorima, što ovaj rad čini izuzetno zanimljivim.\nPosle Tare, tim determinatora MGSS seli se na PP „Goliju“, gde će od poslednjeg vikenda septembra do prvog vikenda oktobra takođe biti angažovan na moritoringu gljiva, ali i radionicama za komercijalne berače i decu iz te sredine. Ove aktivnosti su od ogromnog značaja i poverene su MGSS od strane Zavoda za zaštitu prirode i JP „Srbijašume“.\nVelikim propustom smatra što niti na Tari, niti na Goliji, kao ni na Zlatiboru, Zlataru, nije formirano nijedno gljivarsko društvo, koje bi, fokusirano na istraživanje gljiva, pokrenulo akciju očuvanja i zaštite prirode na tim područjima.\nDo kraja godine izvesno je održavanje gljivarskih izložbi gljivarskih drušava, članova MGSS. Gljivarski „karavan“ se seli u Sremsku Mitrovicu, potom na Divčibare i Novi Sad, zaključno sa poslednjim vikendom oktobra. Susreti grljivara i gljivarske izložbe u Banji Koviljači, Krepoljinu i Krupnju do sada nisu potvrdile organizaciju susreta.\nPrimer dobre prakse, odnosno organizovanja ovakvih događaja, dalo je GD „Kopaonik“ iz Raške, koje je uz sve propisane mere, organizovalo berbu gljiva, potom i izložbu nađenih vrsta, izlagačke štandove, kao i predavanja na otvorenom, a sve vezano za turističku ponudu, od smeštajnih kapaciteta, ishrane i sl., prepušteno je lokalnoj turističkoj organizaciji. Savet predsednika je da i druga društva slede njihov primer i da je saradnja sa lokalnom samoupravom, posebno turističkim organizacijama pravi način da se propisane mere i sprovedu.


Srbija postaje jedno od glavnih tehnoloških čvorista u Evropi\nTanjug 5. oktobra 2021. 17:16\nBEOGRAD – Pozdravljamo cilj Vlade Srbije da izgradi ekonomiju na zasnovanu na znanju, jer to predstavlja osnov za razvoj tehnologija, rekao je ambašador Švajcarske Urs Šmid na panelu posvećenom razvoju IT sektora koji je održan na Beogradskom ekonomskom forumu.\n“Srbija postaje jedno od glavnih tehnoloških čvorišta u Evropi, što se vidi po tome da je postala važan izvoznik IKT proizvoda i softrvera, koji je prevazišao izvoz poljoprivrednih proizvoda kao tradicionalne robe”, rekao je Šmid.\nDodao je da su u trgovinskoj razmeni Švajcarske i Srbije usluge prevagnule nad prometom robe i to u korist Srbije.\nŠvajcarski ambašador je naglasio da je ponosan na to što njegova zemlja pomaže razvoj novih tehnologija u Srbiji i kao primer naveo saradnju sa Naučno-tehnološkim parkom u Beogradu.\nDirektorka te ustanove Gordana Danilović Grković rekla je da je zahvaljujući saradnji sa Švajcarskom omogućena podrška tehnološkim startapovima.\nDodala je da ta podrška nije samo finasijska nego i kroz mentorski rad, te precizirala da je zahvaljujući tome osnovano preko 100 kompanija sa više od 850 zaposlenih koji svoje proizvode izvoze u 40 zemalja.\nOna je navela ida je rad tehnološkog parka proširen osnivanjem podružnica u Nišu i Čačku.\nProfesor Tehničkog fakulteta u Novom Sadu Dubravko Ćulibrk naveo je da ta visokoškolska ustanova svake godine odškoluje hiljadu mladih inženjera koji odmah nađu posao.


Kokoškov i Gudurić napravili čudo u Istanbulu - 01.04.2021, Sputnik Srbija\nKošarkaši Fenerbahčea su pobedom nad Bajernom (77:68) obezbedili mesto u plej-ofu Evrolige. Nakon lošeg starta sezone i čak 10 od ukupnih 12 poraza u evropskom... 01.04.2021, Sputnik Srbija\nsport, košarka, evroliga (košarka), marko gudurić\n© AP Photo / Alvaro BarrientosMarko Gudurić\nKošarkaši Fenerbahčea su pobedom nad Bajernom (77:68) obezbedili mesto u plej-ofu Evrolige. Nakon lošeg starta sezone i čak 10 od ukupnih 12 poraza u evropskom takmičenju, sa povratkom Marka Gudurića u Istanbul ekipa Igora Kokoškova napravila je čudo i osigurala mesto u „osam veličanstvenih“.\nDva kola pre završetka regularnog dela sezone, tim iz Istanbula poboljšao je svoj skor na 20/12, dok je ekipa Andree Trinkijerija i dalje u top 8, ali uz 19 pobeda i 13 poraza nema sigurno mesto, te će Vladimir Lučić i drugovi morati još da se potrude kako bi Bajern poslali u plej-of.\nNando de Kolo je sa 21 poenom i šest asistencija vodio Fener u pobedi nad Bajernom, a pratili su ga Marko Gudurić sa 18 poena i Jan Veseli sa 15.\nČeh koji je postigao ključnu trojku za 70:58 tri minuta pred kraj meča, rekao je da je mnogo igrača Fenerbahčea odigralo sjajnu utakmicu.\n„Ovo je timska pobeda, i veoma sam srećan zbog toga. Nakon starta koji smo imali, nisam mislio da je moguće, ali ipak smo preokrenuli i uspeli da se plasiramo u plej-of“, rekao je Veseli.\nTim iz Istanbula u poslednjih 17 utakmica ima samo dva poraza, a podsetimo da je pobednički niz žuto-crnih započet sa povratkom Marka Gudurića iz NBA lige.\n„Ovo je velika pobeda. Tehnički deo utakmice, nisam čak ni proverio statistiku, manje je bitan. Najvažniji je rezultat protiv veoma nezgodnog protivnika, psihološki i fizički su jaki, igraju sa puno samopouzdanja“, rekao je Kokoškov po završetku meča.\nNakon utakmice srpski reprezentativac Marko Gudurić, posvetio je pobedu svojoj nedavno preminuloj babi.\n►Najbolja utakmica Bogdanovića u dresu Atlante /video/\n►Sa jedne strane Teo i Pefi, a sa druge Voja – Stojanović u slavnom italijanskom klubu


Danas održana 10. sednica Skupštine opštine Lebane – Info Centar Juga\nU holu Doma kulture danas je održana 10. sednica Skupštine opštine Lebane. Na samom početku sednice minutom ćutanja odbornici su odali počast nedavno preminulom akademiku i ortopedu Miloradu Mitkoviću.\nOdbornici su na ovoj sednici većinom glasova usvojili Predlog rešenja o razrešenju dosadašnjeg direktora Turističke organizacije Lebane Bojana Jovića, a za novog v.d direktora Odlukom odbornika postavljen je diplomirani pravnik Marko Denić.\nOdbornici su se pozitivno izjasnili i o Predlogu Odluke o izmeni i dopuni Odluke o budžetu opštine Lebane za 2021. godinu. Obrazlažući ovaj predlog ruukovodilac odeljenja za finansije Opštinske uprave Saša Mladenović je istakao da ova izmena i dopuna dolazi kao rezultat nepredviđenih okolnosti koje nisu planirane budžetom, a odnose se na realizaciju mnogih projekata koji su Lebanu odobreni od strane Vlade Srbije i resornih ministarstava čime se uvećavaju prihodi namenjeni za unapređenje infrastrukture i privredne delatnosti.\nUsvojen je i Operativni plan za odbranu od poplava za vode drugog reda na teritoriji opštine Lebane. U obrazloženju je načelnica Opštinskle uprave Tanja Bogdanović naglasila da se ovaj plan radio u saradnji sa preduzećem Srbijavode i da predviđa čitav niz preventivnih mera radi predupređenja izlovanja bujičnih voda.\nVećinom glasova usvojen je i Predlog odluke o pristrupanju promeni Statuta opštine koji se usklađuje sa republičkim zakonskim propisima i omogućava brži i kvalitetniji rad, kao izmenjeni najviši akt lokalne samouprave.\nCeo snimak 10. sednice Skupštine u Lebanu možete pogledati u prilogu:\nZavršena kupališna sezona na jezeru kod brane u Vlasotincu


Zabranjuje se zapošljavanje u javnom sektoru do kraja 2015: Ko prekrši zabranu plaćaće ogromne kazne - SandzakHaber.Net , Sandžačke Internet Novine !\nNaslovna Vijesti Srbija Zabranjuje se zapošljavanje u javnom sektoru do kraja 2015: Ko prekrši zabranu...\nZabranjuje se zapošljavanje u javnom sektoru do kraja 2015: Ko prekrši zabranu plaćaće ogromne kazne\nOd HaberNews - 29. Novembra 2013. 0 41 Podeli na Fejsbuku\ntweet Vlada Srbije uvešće zabranu zapošljavanja novih radnika u javnom sektoru koja će važiti do kraja 2015. godine, navodi se u danas objavljenom Predlogu izmena Zakona o budžetskom sistemu.\nBeograd – Prema predloženim izmenama tog zakona objavljenim na sajtu Skupštine Srbije www.parlament.gov.rs, ograničava se i ukupan broj privremeno angažovanih radnika na 10 odsto ukupnog broja zaposlenih u organu ili instituciji koja se neposredno ili posredno finansira iz budžeta.\nNavodi se i da se izuzetno novi radnici mogu zaposliti uz saglasnost tela Vlade Srbije na predlog ministarstva ili drugog nadležnog organa.\nPrema procenama Ministarstva finansija, mera ograničavanja zapošljavanja u javnom sektoru u 2014. godini, usled prirodnog odliva zaposlenih, donela bi uštede od oko 0,15 odsto bruto domaćeg proizvoda (BDP) (oko 45 miliona evra), a u 2015. godini dodatnih 0,25 odsto BDP-a.\nKazne za nepoštovanje zabrane zapošljavanja su od 500.000 do dva miliona dinara za institucije i od 30.000 do dva miliona dinara za odgovorne osobe, a predviđena je i privremena obustava isplata novca za plate i prenosa sredstava za finansiranje lokalnih samouprava.\nZabrana se ne odnosi na sudije, javne tužioce i zamenike javnih tužilaca, na izabrana, postavljena i imenovana lica u državnim organima i organima jedinica teritorijalne autonomije i lokalne samouprave, kao i na direktore javnih preduzeća i agencija.\nPredloženim izmenama zakona budžetskom sistemu produžava se i rok za uvođenje centralizovanog obračuna zarada u javnom sektoru do 1. januara 2015. godine.\nPredviđeno je i ograničenje rasta penzija i plata u javnom sektoru tako što će u 2015. i 2016. biti povećanja od po 0,5 odsto u aprilu i oktobru.\nTrenutno zakonsko rešenje predvidja uskladjivanje plata i penzija sa inflacijom.\nPredloženo je i da se uredjenje kretanja plata i penzija primenjuju i nakon 2016. godine.\nTako da će se u aprilu plate i penzije uskladjivati zbirom stope inflacije u prethodnih šest meseci i dela stope realnog rasta bruto domaćeg proizovda u prethodnoj godini iznad četiri odsto, a u oktobru sa stopom inflacije, sve dok učešće penzija u BDP ne dostigne 10 odsto, a učešće plata osam odsto.\nU obrazloženju zakona se navodi da je ograničenje rasta plata, u javnom sektoru i penzija neophodna mera s obzirom da te dve kategorije rashoda zajedno čine oko 55 osto svih rashoda budžeta.\ntweet Prethodni tekstEvo šta se desi kada se igra ruski rulet sa pištoljem sa okvirom! // Uznemirujući videoSledeći tekstŠest decenija novopazarskog muzeja „Ras“ HaberNews\tPOVEZANE OBJAVEVIŠE OD AUTORA


Klasična umetnost ne izumire - Portal Moj Bečej - Bečejske opštine iz ugla građana!\nKlasična umetnost ne izumire\nULU „Esnaf“ iz Sremske Mitrovice posle 17 godina izlaže u Bečeju\nPrisutni autori na svečanom otvaranju izložbe u Bečeju\nGalerija „Krug“ pod krovom Gradskog pozorišta Bečej mesto je gde je ovih dana otvorena kolektivna izložba Udruženje likovnih umetnika „Esnaf“ iz Sremske Mitrovice.\nNije ovo prvi put da, uslovno rečeno, Sremci gostuju u gradu kraj Tise, jer su Bečejci i 2003. godine imali priliku da vide ostvarenja članova „Esnafa“. Kažemo „uslovno rečeno Sremci“, jer međi „esnafovcima“ ima slikara, između ostalih, iz Beograda, Bečeja, Žablja, Novog Sada, Rume, Šapca…\n-Među izlagačima na aktuelnoj izložbi su i dvojica Bečejaca, Bojan Stričević i Šandor Šlajf, pa je i to, verovatno, razlog što je po izuzeto vetrovitom i hladnom vremenu svečanom otvaranju prisustvovao zavidan broj posetilaca. Izložba će, umesto najavljene dve nedelje, trajati do kraja februara, rekla nam je istoričarka umetnosti galerije „Krug“ Gabriela Sel.\nNe samo posetiocima, nego i autorima vremenski uslovi nisu predstavljali problem da prisustvuju svečanom otvaranju izložbe, pošto je od 14 zastupljenih sa 33 dela, njih sedmoro bilo u društvu svojih slika.\nZavidna poseta u odnosu na vremenske uslove\n-Jedan sam od mlađih i novijih članova ULU „Esnaf“, ne sećam se prvog predstavljanja Bečejcima, a sada sam želeo da se predstavimo sugrađanima kao slikari klasičnog slikarstva, koje, za razliku od brzorastućih i brzoopadajućih stilova, neće izumreti, rekao nam je Bečejac Bojan Stričević.\nULU „Esnaf“ se za 22 godine postojanja sedamdesetak puta predstavilo javnosti kolektivnim izložbama. Inače, koreni ovog sremskomitrovačkog Udruženja datiraju iz 1981. godine, kad je oformljen Likovni studio u nekadašnjem Sirmijumu. Vremenom, tačnije 1993. godine, aktivnost je prerasla u Majstorsku radionicu lepih umetnosti, a pet godina kasnije, kao Udruženje likovnih umetnika „Esnaf“, sve je nadraslo granice sremskomitrovačkog atara i članovi su počeli da postaju umetnici s prostora cele države i izvan njenih granica.\nU bečejskoj galeriji „Krug“ predstavljena su dela Miljana Vasiljevića, Nenada Vojinovića, Branislave Grubješić Pantelić, Vladimira Despotovića, Dragane Malešević, Damjana Martinovića, Dragana Martinovića, Dušana Prodana, Milene Radić, Jelene Sekulić Voljanek, Bojana Stričevića, Jovice Tomaševića, Darka Topalskog i Šandora Šlajfa.\nOznake: BečejULU „Esnaf“


Održana "Be Active noć" u Tašmajdanskom parku - Olimpijski komitet Srbije\nOdržana “Be Active noć” u Tašmajdanskom parku\nVečeras je u Tašmajdanskom parku u okviru Evropske nedelje sporta održana „Be Active noć“, događaj koji je okupio veliki broj ljubitelja sporta svih generacija koji su uživali u nekoj od mnogobrojnih sportskih radionica i velikoj BeActive noćnoj trci.\nTašmajdanski park je kao i prethodne dve godine u ovo vreme bio u znaku Evropske nedelje sporta. „Be Active noć“ okupila je rekreativce koji su se u jedinstvenoj atmosferi parka u srcu grada oprobali u nekoj od fitnes, atletskih i streetworkout aktivacija.\nZa najmlađe učesnike su organizovani sportski poligoni, Olimpijski čas i body painting radionice, a za posetioce „trećeg doba“ organizovan je poseban program vežbanja. Tokom nekoliko sati programa na bini su se smenjivali instruktori različitih fitnes programa koji su posetiocima demonstrirali svoje aktivnosti sa ciljem da ih podstaknu na svakodnevno bavljenje sportom.\nDogađaj su otvorili Nataša Janković, menadžer za promociju olimpijskih vrednosti Olimpijskog komiteta Srbije, Darko Udovičić, pomoćnik ministra omladine i sporta i Mateja Norčić Štamcar, zamenica šefa Delegacije EU u Srbiji.\nNataša Janković je na početku obraćanja upoznala prisutne sa programom koji je uz sjajnu saradnju sa više sportskih organizacija spremljen za „Be Active noć“ u Tašmajdanskom parku i istakla da Evropska nedelja sporta svake godine ispuni svoj cilj i animira veliki broj građana da budu fizički aktivni.\n– Dobrodošli na „Be Active noć“ koju organizujemo treći put u okviru Evropske nedelje sporta na ovom istom mestu. Večeras smo spremili program za sve uzraste i nadamo se da ćete svi uživati, kako najmlađi, tako i naši sugrađani „trećeg doba“ za koje je takođe spremljen poseban program. Osnovni ciljevi Evropske nedelje sporta usmereni su na podsticanje građana na bavljenje fizičkom aktivnošću, bez obzira na godine ili fizičku spremnost, kao i edukaciju građana o zdravom načinu života i drago mi je što već četvrtu godinu zaredom to uspevamo kroz projekat Evropska nedelja sporta – rekla je Nataša Janković.\nDarko Udovičić se zahvalio svima koji su uzeli učešće u programima „BeActive noći“ i pozvao ih da budu aktivni tokom cele godine.\n– Već četvrti put organizujemo Evropsku nedelju sporta u Srbiji uz odličnu saradnju sa Olimpijskim komitetom Srbije koji je koordinator projekta zajedno sa Ministarstvom omladine i sporta. Izuzetno nam je drago što uspevamo da animiramo građane svih generacija da budu aktivni i očuvaju svoje zdravlje kroz bavljenje fizičkom aktivnošću. Želim Vam da uživate u večerašnjem programu i budete aktivni svakodnevno – rekao je Udovičić prilikom svog obraćanja.\nMateja Norčič Štamcar, zamenica šefa Delegacije EU u Srbiji istakla je da je upozoravajuća statistika o fizički neaktivnim građanima širom Evrope podstakla Evropsku komisiju da pokrene projekat Evropske nedelje sporta koji je do sada u toku sedmogodišnjeg postojanja izveo na sportska igrališta i mesta za rekreaciju više miliona građana Evrope.\n– Jako mi je drago što sam danas sa svima vama ispred Delegacije EU u Srbiji. Uvek ističemo koliko je fizička aktivnost bitna u životu svakog čoveka, i zato večeras iz Tašmajdanskog parka šaljemo poruku „Be Active“. Budite aktivni i uživajte u sportu koji će poboljšati kvalitet vašeg života. I ove godine podržavamo TreninGo izazov „Trčim za školu“ u kojem ćete moći svi da učestvujete i da donirate svoje kilometre nekoj od 10 škola, koju ćemo nagraditi vrednim nagradama i sportskim rekvizitima. Pozivam Vas sve da preuzmete aplikaciju TreninGo, jer izazov počinje u ponedeljak 27. septembra – istakla je zamenica Šefa Delegacije EU u Srbiji.\nTreninGo izazov „Trčim za školu“ pokrenut je pre dve godine za vreme trajanja Evropske nedelje sporta kao projekat humanitarnog karaktera osmišljen tako da svako uz pomoć TreninGO aplikacije Olimpijskog komiteta Srbije može donirati svoje pretrčane kilometre nekoj od deset škola u Srbiji kojoj je potrebna pomoć kako bi unapredila nastavu fizičkog vaspitanja. Tri škole koje do 15. novembra budu sakupile najveći broj pretrčanih kilometara biće nagrađene od strane Evropske unije sportskom opremom i rekvizitima.\nTokom večeri je u saradnji sa Beogradskim trkačkim klubom (BRC) održana „Be Active noćna trka“ koja je imala formu štafetne trke u paru 2x800m. Ova trka je nosila simbolični naziv „Prevaziđi prepreke“. Glavni cilj trke je da se ukaže na izgovore i probleme koje ljudi prevazilaze da bi ostali aktivni, kao što su stid, krivica, stres i prezatrpanost poslom. Zagrevanje takmičara pred trku vodila je ambasadorka Evropske nedelje sporta, fitnes entuzijasta Nela Bunčić.\nBeActive noć je događaj koji je organizovan u okviru Evropske nedelje sporta, događaja pokrenutog od strane Evropske komisije. Nacionalni koordinatori manifestacije za našu zemlju su treću godinu za redom Olimpijski komitet Srbije i Ministarstvo omladine i sporta.\nViše informacija možete pronaći na sajtu.\nPriprema i realizacija događaja izvedeni su skladu sa preporukama i merama Vlade Republike Srbije i kriznog štaba u vezi sa epidemijom virusa Covid-19.\n25.09.2021. 25.09.2021. Некатегоризовано


Kongres evropskog udruženja kontaktologa, Nica\nU Nici je od 14. do 16. septembra ove godine, održan 42. ECLSO, evropski kongres iz oblasti kontaktologije i prednjeg segmenta, kome je prisustvovalo preko 200 oftalmologa iz celog sveta. Eminentni predavači razmatrali su mnoge teme koje su jasno ukazale na nove tendencije i očekivane pravce razvoja iz oblasti kontaktologije u narednom periodu. Simpozijumu su prisustvovali i doktori očne bolnice Profesional, dr Gordana Suvajac, dr Marina Marković i dr Jovana Suvajac.\nPrvog dana kongresa program je pokrio poremećaje prednjeg segmenta: disfunkciju Mejbomovih žlezda, suvo oko, tretman keratokonusa (novi dizajn kontaktnih sočiva, cross-linking, hirurško lečenje).\nDrugog dana kongresa govorilo se o skleralnim sočivima, komplikacijama kontaktnih sočiva i komplijansi.\nTežište je bilo na skleralnim sočivima i njihovoj sve široj primeni. Osnovna indikacija za njihovo fitovanje jeste korekcija iregularnog astigmatizma koji može biti posledica primarne keratoektazije: keratokonusa, keratoglobusa i pelucidne marginalne degeneracije ali i jatrogene ektazije i suboptimalnog vidnog ishoda nastalog nakon refraktivne hirurgije (post-LASIK, post-LASEK, post-PRK, post-RK).\nIstaknuto je da skleralna sočiva nalaze primenu i nakon kornealne transplantacije koji često zahtevaju postoperativnu upotrebu kontaktnih sočiva.\nČeste indikacije za korišćenje skleralnih sočiva su i ožiljci na rožnjači nastali kao posledica traume ili infekcije, naročito Herpes Simplex virusom.\nZbog specifičnog dizajna koji obezbeđuje sloj fluida izmedju kontaktnog sočiva i rožnjače, značajan benefit mogu imati i pacijenti sa Sjögren-ovim sindromom, Stevens-Johnson-ovim sindromom, atopijskim keratokonjunktivitisom i lagoftalmusom.\nDo pre par godina, uspešnim fitovanjem skleralnih sočiva bavio se samo mali broj kontaktologa u svetu. Danas, mnogobrojni proizvođači imaju široku paletu skleralnih sočiva u svojoj ponudi, čime se osigurava bolji dizajn po nižoj ceni. Korišćenje sve kvalitetnijih materijala obezbeđuje duže vreme nošenja, lakše fitovanje i veći komfor.\nIako upotreba skleralnih sočiva nije u značajnijoj meri zaživela, iz prezentovanih radova proizilazi da imaju mogućnost široke primene i da će buduća praksa opravdati očekivanja.\nTrećeg, poslednjeg dana, organizovana su tri nastavna kursa u trajanju od dva sata. Predavači, lideri svako u svojoj oblasti, obrađivali su sledeće teme: ortokeratologiju, fitovanje kontaktnih sočiva kod beba i pacijenata sa iregularnom rožnjačom. Evropski odbor za očne bolesti omogućio je održavanje kursa posebno namenjen mladim oftalmolozima koji se bazirao na osnovama fitovanja mekih kontaktnih sočiva.\nKongres je bio propraćen i sponzorisanim simpozijumima: Bausch + Lomb, Johnson&Johnson i Alcon-Ciba Vision, u cilju predstavljanja najnovijih dizajna kontaktnih sočiva.\nECLSO je uporedo sa edukativnim naučnim predavanjima, ponudio i atraktivni socijalni program za sve učesnike kongresa.


Foto: ekapija.com / Promo\nKako je za portal rekao Goran Tadić, senior inženjer mostogradnje i građevinarstva u ovoj francuskoj kompaniji, Generalni projekat i Prethodna studija opravdanosti metroa obuhvatili su elemente predviđene srpskim zakonima i projektnim zadatkom. On je naveo da je Egis uradio studiju tražnje transportnih zahteva, predlog urbane integracije metroa i povezivanja sa drugim vidovima gradskog, prigradskog i međugradskog saobraćaja (voz, BG voz, tramvaj, autobus, trolejbus) na osnovu Smart plana iz 2016. godine i podloga dobijenih od javnih komunalnih preduzeća.\n"Analizirano je više varijanti za dve linije metroa, sa predlogom koloseka, stanica sa peronima, tehnologija izgradnje "Cut & Cover", dubokim tunelima, na terenu i na vijaduktima. Predložene su "Park & Ride" lokacije i reorganizacija i redukcija linija gradskog saobraćaja. Rađena je studija organizacije i upravljanja u eksploataciji, prikazani su potrebni sistemi, elektromotorne kompozicije, energetski kapaciteti, radionice i depoi. Izvršena je procena investicionih i eksploatacionih troškova, troškova održavanja, kao i neposredne ekonomske koristi. Rađena je socio-ekonomska procena i navedeni indirektni efekti", kaže Tadić.\nPrema njegovim rečima, usvojene su trase linije 1: Železnik – Mirijevo, dužine 21,3 km, sa 23 stanice i linije 2: Železnička stanica Zemun – Mirijevo, dužine 19,2 km, sa 20 stanica.\n"Uglavnom je predviđena podzemna trasa, osim u Makiškom polju, gde bi trasa Linije 1 bila na nasipu prosečne visine 2 metra. Dve linije se ukrštaju i imaju denivelisane podzemne stanice na Savskom Trgu, gde je omogućen prelaz putnika sa jedne na drugu. U Mirijevu su planirane paralelne stanice za obe linije. Predviđen je tunel ispod Save za Liniju 2. Deo Linije 2 na Novom Beogradu je moguće izgraditi i na vijaduktu", navodi Tadić.\nOTKRIVAMO KO PLAĆA DINKIĆA Jedan biznismen je novi klijent bivšeg ministra, a evo koju uslugu je tražio\nVlada Srbije je nedavno formirala Radnu grupu za realizaciju projekta "Izgradnja beogradskog metroa", čiji je zadatak da sa kineskom kompanijom Power Construction Corporation of China pripremi prihvatljiva tehnička, komercijalna i finansijska rešenja za realizaciju ovog projekta.\nKako je rekao Goran Tadić, Egis je, po Ugovoru, završio Generalni projekat i Prethodnu studiju opravdanosti za Metro linije 1 i 2 Beograda.\n"Pretpostavljamo da se sa Power Construction Corporation of China razgovara o sledećim fazama finansiranja, projektovanja i izgradnje metroa", naveo je Tadić.\nKrajem decembra 2018. godine, odlukom skupštine Grada Beograda osnovano je preduzeće za izgradnju metroa, a zamenik gradonačelnika Goran Vesić tada je izjavio da će ukupna vrednost radova iznositi 3,6 milijarde evra, od čega će prva faza koštati 1,3 milijardu.\nMali: "Kako se bliži izgradnja metroa, Đilas sve nervozniji"\nĐilas:"Vlada Kinezima prepušta gradnju metroa bez tendera"